title: Sedanin taistelu

text: Taistelun hävinnyt Napoleon III allekirjoitti antautumissopimuksen 2. syyskuuta 1870. Tiedon saavuttua Pariisiin kaupungissa puhkesi veretön vallankumous, minkä johdosta väliaikaishallitus nousi valtaan.


title: Sedanin taistelu

text: Napoleonin hallinnon kaaduttua hänet karkotettiin pikaisesti Englantiin. Saksalaiset joukot siirtyivät puolestaan syyskuun puoliväliin mennessä piirittämään pääkaupunkia. Viiden kuukauden piirityksen jälkeen, toukokuussa 1871 solmittiin rauhansopimus, jonka ehdot olivat raskaat. Ranska joutui luopumaan tärkeästä Elsassin teollisuusalueesta ja Lothringenista.


title: Sedanin taistelu

text: Bismarck pääsi tavoitteeseensa, kun samana vuonna Preussi yhdisti myös eteläsaksalaiset saksalaisvaltiot yhteiseksi keisarikunnaksi, jonka keisariksi nousi Vilhelm I. Sedanin taistelu oli Ranskalle nöyryytys. Myöhemmin kiistanalainen Elsass-Lothringenin alue siirtyi ensimmäisen maailmansodan jälkeen takaisin Ranskalle. Saksa miehitti alueen toisen maailmansodan aikana vuosina 1940–1944, mutta sodan jälkeen alue liitettiin jälleen Ranskaan.


title: Muuan sulhasmies

text: Muuan sulhasmies on Hannu Lemisen ohjaama suomalainen komediaelokuva vuodelta 1956.


title: Muuan sulhasmies

text: Elokuva perustuu Agapetuksen romaaniin "Muuan sulhasmies" vuodelta 1925. Se kertoo köyhtyneestä paroni Mauritz ”Moppe” Grafvenhjelmistä (Joel Rinne) ja tämän toverista Villestä (Hannes Häyrinen), jotka hankkivat elantonsa huijaamalla. Heidän elämänsä muuttuu, kun he törmäävät ravintola Belvederen omistajaan Svea Jonssoniin (Sylvi Salonen).


title: Muuan sulhasmies

text: Ulkokuvaukset tehtiin Porvoon vanhassa kaupungissa. Elokuvan tuotti Suomi-Filmi Oy, ja sen ensi-ilta oli 21. joulukuuta 1956.


title: Juha Numminen

text: Juha Erkki Numminen (s. 10. syyskuuta 1938 Helsinki) on suomalainen toimittaja ja kirjailija.


title: Juha Numminen

text: Helsingissä syntynyt, mutta Raumalla asuva Numminen on työskennellyt toimittajana useiden eri lehtien palveluksessa, kuten Ilta-Sanomissa, Seurassa ja Suomen kuvalehdessä. Kirjallisuuden puolella hän on kirjoittanut etupäässä dekkareita, mutta myös elämäntapakirjoja, ihmissuhdekirjoja ja pakinoita. Eero J. Tikan kanssa hän muodosti 1980-luvun alussa kirjailijanimen Sulevi Manner. Kaksikko julkaisi yhteensä neljä dekkaria. Numminen on toiminut myös toisena käsikirjoittajana Timo Koivusalon elokuvassa "Kulkuri ja joutsen" (1999) sekä ollut mukana Erkko Kivikosken elokuvan "Yö meren rannalla" (1980) käsikirjoittajatiimissä. Hän on osuuskuntamuotoisen kustantamo Crime Timen perustajajäsen.


title: Juha Numminen

text: Juha Nummisen isä oli oikeusneuvos Vilho Numminen (1896-1960) ja äiti Aino Sofia Turja. Hänen veljensä on kansliapäällikkö ja ministeri Jaakko Numminen.


title: Jekaterina Rednikova

text: Jekaterina Rednikova (s. 17. toukokuuta 1973 Moskova, Neuvostoliitto) on venäläinen elokuva- ja teatterinäyttelijätär. Hän näytteli Zinaidaa vuoden 2004 BBC:n minisarjassa "Arkkienkeli" (), joka Suomessa nähtiin heinäkuussa 2007. Hän näytteli myös Pavel Tšukrain elokuvassa "Varas", joka sai useita palkintoja. Rednikova sai osastaan tässä elokuvassa venäläisen Nika-palkinnon parhaana naisnäyttelijänä


title: Jekaterina Rednikova

text: Rednikova valmistui 1994 näyttelijäksi GITISistä (Valtion näyttämötaiteen oppilaitos). Hän on näytellyt elokuvissa vuodesta 1990 lähtien.


title: Bonnin vanha raatihuone

text: Bonnin vanha raatihuone () on tunnettu nähtävyys Bonnin kaupungissa, Saksan Nordrhein-Westfalenissa. Se sijaitsee Marktplatzin itäisellä laidalla. Rakennus rakennettiin vuosina 1737–1738 ja se korvasi keskiaikaisen rakennuksen. Peruskiven muurasi vaaliruhtinas Clemens August.


title: Antti Karumo

text: Antti Karumo (s. 1962 Pori) on suomalainen televisio- ja elokuvakäsikirjoittaja ja kirjailija.


title: Antti Karumo

text: Karumo on kirjoittanut ylioppilaaksi Porin Lyseon Lukiosta 1982 ja opiskellut kulttuuriantropologiaa Helsingin yliopistossa sekä audiovisuaalista journalismia Taideteollisen korkeakoulun ja Jyväskylän Yliopiston NOVA-koulutuksessa. Käsikirjoittamista Karumo on opiskellut Yleisradion ammattiopistoissa, Taideteollisessa korkeakoulussa sekä erilaisissa elokuva-alan workshopeissa. Vuodesta 1992 alkaen Karumo on toiminut vapaana käsikirjoittajana.


title: Antti Karumo

text: Karumon läpimurtoteos oli Veikko Aaltosen ohjaama elokuva "Rakkaudella, Maire", 1999, josta Karumo oli myös Jussi-ehdokkaana parhaasta käsikirjoituksesta. Timo Harakan kanssa Karumo on kirjoittanut näytelmän Lilla Teaterniin.


title: Post Tower

text: Post Tower on postmoderni pilvenpiirtäjä Bonnin kaupungissa, Saksan Nordrhein-Westfalenissa. Sinne on sijoitettu Deutsche Postin pääkonttori. 162,5 metrin korkeudellaan pilvenpiirtäjä on Bonnin korkein rakennus ja Nordrhein-Westfalenin osavaltion korkein virastorakennus. Post Tower rakennettiin vuosina 2000–2002. Sen on suunnitellut arkkitehtitoimisto Murphy/Jahn Architects. 41-kerroksisen pilvenpiirtäjän rakennustyöt maksoivat noin 78 miljoonaa euroa.


title: Fork

text: Fork on suomalainen a cappella -yhtye. Yhtyeen tavaramerkkinä on ollut sovittaa tunnettuja pop-hittejä a cappellaksi. Kahden miehen ja kahden naisen muodostama kokoonpano on julkaissut yhteensä neljä albumia: "Taking a Cappella to the Next Level" -EP (2004), "Cover to Cover" (2005), "Games We Play" (2007) ja "Helsinki" (2008). Vuoden 2008 lopussa "Pink Noise by Fork"-nimistä konserttiesitystä alettiin esittää Svenska Teaternissa. Vuonna 2010 Mia Renwall erosi kokoonpanosta ja hänen tilalleen tuli Anna Asunta.


title: Kulttuuriseteli

text: Kulttuuriseteli on seteli, joilla voi ostaa kulttuuripalveluita. Kulttuuriseteli vastaa idealtaan liikuntaseteliä, ja se antaa työntekijälle mahdollisuuden valita harrasteen, jolle työnantaja antaa rahallista tukea.


title: Kulttuuriseteli

text: Kulttuuri- ja liikuntasetelien käyttöä perustellaan sillä, että ne mahdollistavat monipuolisen virkistäytymisen työntekijälle ja työnantajan kannalta on helpompaa jakaa seteleitä kuin tehdä kahdenvälisiä sopimuksia palveluiden tuottajien kanssa. Yhtä työntekijää voi tukea verovapaasti 400 eurolla vuodessa. Summa kattaa sekä liikunta- että kulttuuripalvelut.


title: Kulttuuriseteli

text: Eduskunta vahvisti kulttuurisetelien verottomuuden vuoden 2009 alusta lukien. Liikuntaseteli on ollut veroton etu jo vuodesta 2004. Kulttuurisetelin on kehittänyt Smartum Oy, joka lanseerasi tuotteen vuonna 2005. Nykyään seteleitä tarjoavat työnantajille monet eri yritykset ja niitä on saatavilla sekä paperiversioina että sähköisesti, sekä erillisinä että yhdistettyinä liikunta- ja kulttuuriseteleinä.


title: Turku Science Park

text: Turun Tiedepuisto (engl. Turku Science Park) on Turussa sijaitseva korkeakoulujen, tutkimuslaitosten sekä erilaisten innovaatiotoimijoiden ja liike-elämän keskittymä. Kävelymatkan päässä kaupungin keskustasta sijaitsevalla alueella toimivat muun muassa Turun yliopisto, Åbo Akademin ja Turun ammattikorkeakoulu, Turun yliopistollinen keskussairaala Tyks ja yli 300 muuta yritystä ja yhteisöä. Turun Tiedepuiston alueella käy työssä arviolta 16 000 ja opiskelee 35 000 henkilöä. Tohtoreita alueen yliopistoista valmistuu vuosittain noin 200.


title: Turku Science Park

text: Tiedepuisto sijaitsee aivan Helsingin valtatien varressa, ja aluetta palvelee myös Kupittaan rautatieasema. Turun lentoasemalle on alle puolen tunnin ajomatka.


title: Turku Science Park

text: Turun kaupunki on valinnut Turun Tiedepuiston yhdeksi kaupungin kolmesta kärkihankkeesta. Tavoitteena on vahvistaa alueen vetovoimaisuutta ja kilpailukykyä kansainvälisesti entistä kiinnostavammaksi, rohkeammaksi ja älykkäitä ratkaisuja kokeilevaksi osaamiskeskittymäksi. Samalla alue laajenee Kupittaalta myös valtatien 1 toiselle puolelle, Itäharjun alueelle niin, että vuoteen 2050 mennessä alueella olisi uusia asuntoja yli 20 000 ja uusia työpaikkoja yli 10 000.


title: Turku Science Park

text: Turun Tiedepuisto on tärkeä osa dynaamista Turku Business Region -kokonaisuutta, joka maantieteellisesti kattaa Turun ohella 10 muuta kuntaa (Kaarina, Lieto, Masku, Mynämäki, Naantali, Nousiainen, Paimio, Raisio, Rusko, Sauvo).


title: Turku Science Park

text: Turun Tiedepuiston sekä koko Turun seudun elinkeino- ja innovaatiotoiminnan kehittämistä tukee kehitysyhtiö Turku Science Park Oy. Turku Science Park Oy:n perustamishetkenä voidaan pitää päivämäärää 7.9.1988. Tuolloin aloitti toimintansa Oy DataCity Center Ab ja tiedepuistoalueen rakentaminen pääsi vauhtiin. Uudenlainen, ICT- ja bioaloihin keskittynyt tiedepuisto osoittautui vuosituhannen vaihteessa tarpeelliseksi, ja Turku Science Park Oy perustettiin joulukuussa 2001.


title: Turku Science Park

text: Kiinteistöjen rakentaminen jatkui painopistealojen kehittämisen, hautomotoiminnan ja markkinoinnin ohessa, kunnes vuonna 2007 tytäryhtiörakenne purettiin ja otettiin käyttöön uusi toimintamalli. Sen myötä yhtiö on viime vuodet keskittynyt ydintehtäväänsä: korkean osaamistason liiketoiminnan edistämiseen ja kasvattamiseen Turun seudulla ja Varsinais-Suomessa. Valtaosan Turun Tiedepuiston ytimessä, Joukahaisenkadun ja Lemminkäisenkadun väliin jäävällä alueella sijaitsevista kiinteistöistä omistaa nykyisin Turun Teknologiakiinteistöt Oy, joka vuokraa alueen toimitiloja yrityksille ja yhteistöille sekä kehittää Turun Tiedepuiston aluetta.


title: Turku Science Park

text: Kesällä 2016 Turun Seudun Kehittämiskeskuksen yrityspalvelutoiminnot yhdistyivät osaksi Turku Science Park Oy:tä. Näin syntyi yksi, koko seutukunnan yritys- ja innovaatiotoimintaa palveleva organisaatio. Turku Science Park Oy on neutraali ja taloudellista voittoa tavoittelematon seudullinen kehitysyhtiö, joka toimii kumppanina ja yhteistyön rakentajana yliopistojen ja korkeakoulujen, julkisen sektorin ja yritysten välillä. Yhtiö tukee uuden yritystoiminnan syntyä, uuteen osaamiseen perustuvien liikeideoiden jalostamista, liiketoiminnan kasvattamista ja kansainvälistämistä. Turku Science Park Oy:n johdolla toimivat myös Raisiossa sijaitseva kemianalan yrityksiin keskittynyt Smart Chemistry Park sekä Turun Tiedepuistossa Electro City -kiinteistössä toimiva uuden yritystoiminnan ja kasvun yhteisö SparkUp. Myös yritysneuvonta Potkuri ICT City -kiinteistössä ja Länsi-Suomen elokuvakomissio WFFC ovat osa yhtiön tarjoamia palveluja.


title: Turku Science Park

text: Erityisen vahvoja ja kansainvälisesti toimivia kärkialoja Turun seudulla ovat HealthTurku, MaritimeTurku, TechTurku, ExperienceTurku ja CleanTurku. Turku Science Park Oy on aktiivisesti rakentamassa ja vauhdittamassa näiden klusterien kasvua ja uudistumista Turun seudulla.


title: Turku Science Park

text: Turun Teknologiakiinteistöt Oy on Turun Tiedepuiston alueella toimiva kiinteistösijoitusyhtiö. Turun Teknologiakiinteistöt Oy:n omistamien kiinteistöjen pinta-ala on noin 135 000 m² ja tilojen keskimääräinen käyttöaste 96 % (2017).


title: Turku Science Park

text: Turun Teknologiakiinteistöt Oy:n omistavat Turun kaupunki, Turun Seudun Osuuspankki, Eläkevakuutusyhtiö Veritas, Stiftelsen för Åbo Akademi ja Stiftelsen Eschnerska Frilasarettet. Yritys on perustettu vuonna 2010, ja sen toimitusjohtajana toimii Mikko Lehtinen.Turun Tiedepuiston tunnetuimpia ja aivan alueen sydämessä sijaitsevia kiinteistöjä ovat DataCity, PharmaCIty, ElectroCity, EuroCity ja ICT-City. Joulukuussa 2017 näiden talojen keskellä sijainneeseen tyhjään tilaan avautui Vierailu- ja innovaatiokeskus Joki. Rakenteilla on parhaillaan Turun ammattikorkeakoulun uusi kampusrakennus, joka nousee Joukahaisenkadulle, aivan ICT-City -kiinteistön viereen.


title: Turku Science Park

text: "ElektroCityksi" nimetty rakennus (1989) on entinen Silo Oy:n trikootehdas vuodelta 1942. Silon kolmikerroksisen kehräämörakennuksen jatkeeksi rakennettiin 1990-luvun alussa "BioCity". Sen yhteydessä toimii presidentti Mauno Koiviston mukaan nimetty kokous- ja kongressikeskus Mauno vuodesta 1993.


title: Turku Science Park

text: "PharmaCity" valmistui vuonna 2002 Lemminkäisenkadun ja Itäisen Pitkäkadun kulmaan. Paikalta purettiin HK Ruokatalon matala tuotantorakennus ja vanhoja varastotiloja, jotka alun perin kuuluivat HK:n edeltäjälle, vuonna 1913 perustetulle LSO-osuusteurastamolle.


title: Turku Science Park

text: "Intelligate"-toimistorakennuksista valmistui ensimmäisenä asemarakennus vuonna 1995 ja toimistorakennukset 2006 ja 2013. Parhaillaan rakennetaan Intelligate 3 -rakennusta aivan ratapihan viereen, ja siihen valmistuu Sokos-hotelli Kupittaa vuonna 2020.


title: Turku Science Park

text: Vuonna 2006 valmistuneessa, Ilmari Lahdelman suunnittelemassa ICT-Cityssä (ent. ICT-talo, Joukahaisenkatu 3) koulutetaan Turun yliopiston, Åbo Akademin ja Turun ammattikorkeakoulun informaatioteknologian opiskelijoita.


title: Enercon

text: Die Enercon GmbH on suurin saksalainen tuuliturbiinien valmistaja. Kotipaikka on Aurich Pohjois-Saksassa. Yrityksen perusti Aloys Wobben 1984. Yritys on ainoa maailman johtavista turbiinivalmistajista, joka ei ole pörssiyhtiö. Tuotantomaita ovat: Saksa (Aurich, Embden ja Magdeburg), Malmö/Ruotsi, Brasilia, Intia ja Turkki. Yrityksen mukaan, sillä on maailmanlaajuisesti 8000 työntekijää. Vuoden 2006 liikevaihto oli 1,9 miljardia euroa. (de wiki)


title: Enercon

text: Enerconin 6 MW tuuliturbiinit ovat maailman tehokkaimmat. Mallia E-112 (6 MW) on valmistettu 3/2003 alkaen. Uudempi E-126 (6 MW) on edellisestä parannettu malli (2007).Tekesin mukaan suurimmat tuuliturbiinien myyjät ovat: Vestas (34 %), Gamesa (17 %), Enercon (15 %) ja GE Wind (11 %) ja Siemens Wind Power 6 %. Vestaksen oman ilmoituksen mukaan sen markkinaosuus oli 34 % (2004), jonka jälkeen se on ollut 28 %. Vuonna 2005 Enercon oli maailmanlaajuisesti kolmas 13,2 %:n markkinaosuudella(de wiki). Enercon on asentanut yli 11 000 tuuliturbiinia yli 30 maahan. Tuotannosta yli puolet menee vientiin. Ulkomaisia myyntikonttoreita on 14. Maailmanlaajuisesti on asennettu 12,1 GW. Saksaan on asennettu 6 253 tuuliturbiinia (7,1 GW).


title: Enercon

text: Vuonna 2004 Saksaan asennettujen tuuliturbiinien valmistajat olivat: Enercon 42 %, Vestas 30 %, Repower Systems 9 %, GE Wind 7 %, Nordex 4 % ja AN Windenergi 4 % (Siemens osti 2005). Vuonna 2006 Saksan 2233 MW:n tuulivoiman lisäys jakautui yrityksille seuraavasti: Enercon 38 %, Vestas 35 %, Repower 8 %, GE Energy 6 %, Nordex 5 %, Siemens Wind Power 6 %, Fuhrländer 2 % ja Gamesa 1 %.


title: Enercon

text: USA:n tarjouskilpailussa 1995/6 kilpailija sai Enerconin tuotteiden teknisiä tietoja ja patentoi ne omiin nimiinsä. Siksi Enercon voi myydä USA:n markkinoille vasta 2010 (de wiki, Wirtschaftsspionage, Udo Ulfkotte, Goldmann Verlag, ISBN 3-442-15125-2, s. 32-60).


title: Enercon

text: Enercon on haastanut tanskalaisen alan markkinajohtajan Vestaksen oikeuteen tuuliturbiinien siipien patenttioikeuksista. Asia ratkeaa oikeudessa 2007–2008. Vestaksen mukaan ratkaisu ei vaikuta ratkaisevasti heidän talouteensa.


title: Enercon

text: Enerconin 500 kW:n tuulivoimaloita Suomeen on pystytetty neljä. Yksi niistä kuuluu Ålands vindenergiandelslagille ja sijaitsee Kökarlla, toinen sijaitsee Vårdöllä ja kolmas sekä neljäs Finströmissä.


title: Enercon

text: Enerconin 2 MW:n tuulivoimaloita Suomeen on pystytetty neljä. Ensimmäinen, Finströmin tuulivoimala 3 kuuluu Ålands vindkraft Ab:lle, toinen Ålands Vindenergiandelslagille Föglöllä sekä kolmas ja neljäs Lumparlandissa.


title: Enercon

text: Enerconin 2 MW:n tuulivoimaloita Suomeen on pystytetty seitsemän. Ne kuuluvat SABA Wind Oy Ab:lle. Neljä niistä on Hangossa ja kolme Inkoossa.


title: Michael Baran

text: Michael Gad Baran (s. 13. kesäkuuta 1963 Turku) on suomalainen näytelmäkirjailija, dramaturgi ja teatteriohjaaja.


title: Michael Baran

text: Baran valmistui ylioppilaaksi vuonna 1982 ja opiskeli Teatterikorkeakoulun dramaturgian koulutusohjelmassa vuosina 1982–1986. Hän on ollut dramaturgina Yle TV2:n teatteritoimituksessa (1987–1989), Teatteri Pienessä Suomessa (1991–1992) ja Suomen Kansallisteatterissa (1992–).


title: Michael Baran

text: Baran on toiminut muun muassa Lauri Törhösen elokuvan "Insiders" (1989) ja Tapio Suomisen elokuvan "Porttikielto taivaaseen" (1990) käsikirjoittajatiimissä. Lisäksi hän on laatinut käsikirjoituksen Kaisa Rastimon elokuvaan "Säädyllinen murhenäytelmä" (1998). Elokuva pohjautuu Helvi Hämäläisen samannimiseen romaaniin. Baran on myös käsikirjoittanut televisiosarjan "Hokkasen näköinen nainen" (2004) yhdessä Simo Halisen ja Vilja Roihun kanssa ja sarjan "Kultainen noutaja" (2007) yhdessä Simo Halisen kanssa.


title: Michael Baran

text: Baran on dramatisoinut, sovittanut ja suomentanut kymmeniä eri näytelmiä sekä kirjoittanut radiokuunnelmia ja oopperalibrettoja. Vuoden 2007 Savonlinnan Oopperajuhlille Baran kirjoitti oopperan "Isän tyttö" yhdessä Olli Kortekankaan kanssa. Hän myös ohjasi kantaesityksen Savonlinnassa ja uusintaensi-illan Suomen Kansallisoopperassa (2009) yhdessä Anna Kelon kanssa. Syksyllä 2011 sai ensi-iltansa Sibelius-Akatemian tilaama Olli Kortekankaan ooppera "Yhden yön juttu", johon Baran kirjoitti libreton ja jonka hän myös ohjasi. Kortekankaan ja Baranin monologiooppera "Oma vika" kantaesitettiin 2015. Lisäksi Baran on ohjannut Kurt Weillin oopperan "Mahagonnyn kaupungin nousu ja tuho" (2007) ja Mozartin "Don Giovannin" (2008).


title: Michael Baran

text: Baran on ohjannut Kansallisteatteriin useita näytelmiä, muun muassa Lars Norénin "Hiljaisen musiikin" (2005), David Harrowerin "Blackbirdin" (2006)"," Ingmar Bergmanin "Personan" (2014) Omapohja-näyttämölle, Marius von Mayerburgin "Ruman" Teatteri Takomon näyttämölle (2007), Shakespearen "Othellon" (2007) ja Tšehovin "Platonovin" (2009), molemmat Suurelle näyttämölle, omat näytelmänsä "Aie" (2012), "Aamu" (2015) ja "Tyttö, joka käveli" (2018) Willensaunaan sekä Thomas Mannin "Kuolema Venetsiassa"-novellin (2017) Pienelle näyttämölle.


title: Michael Baran

text: Lähde


title: Henri Rajala

text: Henri Rajala (s. 26. syyskuuta 1988) on suomalainen lentopalloilija, joka on pelannut liigaurallaan Keski-Savon Paterissa, Raision Loimussa ja Hurrikaani Loimaassa. Hän siirtyi Loimuun vuonna 2007 Paterista sen pudottua SM-liigasta 1-sarjaan sekä muutama vuosi myöhemmin Loimaalle. Hän on pelannut pääsarjassa 269 ottelua.


title: Henri Rajala

text: Rajala on saavuttanut urallaan SM-hopeaa 2012 ja 2013 sekä SM-pronssia 2010.


title: Henri Rajala

text: Rajala harjoitteli lukioaikansa Kuortaneella nuorten maajoukkueen mukana pelaten sekä 2-sarjasas että myöhemmin 1-sarjassa Kuortaneen Urheiluopiston riveissä.


title: Henri Rajala

text: Kuortaneelta Rajala siirtyi lentopallon SM-liigaan Keski-Savon Paterin riveihin kaudeksi 2006–2007. Hän pelasi Paterissa kauden aikana hakkurina. Pateri tippui kauden päätteeksi SM-liigasta. Rajala siirtyi takaisin kasvattajaseuraansa Raision Loimuun kaudeksi 2007–2008. Loimussa Rajala alkoi pelata yleispelaajan peliroolissa. Kaudella 2009-2010 hän voitti SM-pronssia Loimun riveissä pelaten joukkueen ykkösliberona.


title: Henri Rajala

text: Kaudesta 2010–2011 lähtien Rajala on pelannut Hurrikaani Loimaan riveissä. Hän oli joukkueen ykköslibero kaudella avauskaudella; toisella kaudellaan Loimaalla Rajala ei ollut ykköslibero, vaan avausseitsikon liberona pelasi enimmäkseen Jesse Mäntylä.


title: Henri Rajala

text: Rajala kuului kesinä 2006 ja 2007 Mauro Berruton maajoukkueen leiriryhmään. Leireistä ei kuitenkaan vielä tuolloin irronnut paikkaa maajoukkueeseen. Paikka aukesi lopulta kauden 2008 jälkeen, kun Berruto valitsi Rajalan 19. pelaajan ryhmään, jotka taistelivat peliajasta Lentopallon maailmanliigassa. Maajoukkuedebyyttiä ei kuitenkaan tapahtunut.


title: Henri Rajala

text: Rajala on pelannut urallaan yleispelaaja, sekä liberon että myös hakkurin pelipaikalla. Nuorten maajoukkueessa hän pelasi yleispelaajan roolissa, kun taas kaudella 2006–2007 Keski-Savon Paterin väreissä hän pelasi hakkurina. Liberon roolissa hänet on nähty miesten maajoukkueleireillä sekä myöhemmin pääsarjatasolla Loimun ja Hurrikaanin riveissä.


title: Tommi Roininen

text: Tommi Roininen (s. 1. helmikuuta 1984) on suomalainen lentopalloilija, joka on pelannut kaudesta 2009-2010 lähtien Tampereen Isku-Volleyn väreissä, Lentopallon Mestaruusliigassa. Roininen debytoi miesten A-maajoukkueessa Kiinaa vastaan toukokuussa 2011.


title: Tommi Roininen

text: Roininen aloitti lentopallouransa Lempäälässä seitsemänvuotiaana. Nopeasti hän kehittyi ja nousi pelaamaan entistä vanhempien pelaajien kanssa. 16-vuotiaana hän muutti Kuortaneelle harjoittelemaan ja opiskelemaan maan parhaiden poikajuniorien kanssa. Kuortaneelta kotiseuduilleen palattuaan Roininen nousi huippujoukkue Isku-Volleyn liigarinkiin, ja sitä kautta SM-liigajoukkueen vakiopelaajaksi. Roininen sai mukavasti peliaikaa tähtijoukkueessa. Kolmas kausi Isku-Volleyn paidassa (2005-2006) päättyi Roinisen uran ensimmäiseen suomenmestaruuteen. Kauden jälkeen hän siirtyi Isku-Volleysta pelaamaan Raision Loimuun. Hänen tarkoituksena oli alkaa pelaamaan Loimun liberona, mutta hän pelasi kauden kuitenkin yleispelaajan roolissa.


title: Tommi Roininen

text: Roininen on harrastanut myös beach volleyta, jossa hän on voittanut B-junioreissa SM-pronssia ja A-junioreissa suomenmestaruuden. Hän on myös suorittanut asepalveluksensa Hämeen rykmentissä, Lahden urheilukoulussa 2003-2004.


title: Tommi Roininen

text: Kaudella 2007-2008 Roininen pääsi viimein liberon rooliin. Hän pelasi Loimun kanssa vaihtelevan kauden, joka päättyi puolivälierissä tappioon suomenmestaruuteen edenneelle Rovaniemen Santasportille. Kauden kohokohta oli kun Loimu voitti Pohjoismaiden seurajoukkueiden mestaruuden Raisiossa.


title: Tommi Roininen

text: Kaudesta 2009-2010 lähtien hän on pelannut jälleen Tampereen Isku-Volleyn riveissä. Jälleen liberona aloittanut Roininen vaihdettiin kesken kauden loukkaantumisten siivittämänä yleispelaajan tontille, jolla loppukauden pelasi. Kaudella 2010-2011 lentopallon Mestaruusliigassa Roininen pelasi jokaisen pelin Isku-Volleyn liberona. Kauden päätteeksi hänet valittiin miesten maajoukkueryhmään. Hän devytoi maajoukkueessa 21. toukokuuta 2011 Kiinaa vastaan. Maailmanliigassa hän pelasi päätösottelun Portugalia vastaan, missä hän oli yksi Suomen parhaista.


Tommi Roininen


title: Jukka Vieno

text: Jukka Sakari Vieno (s. 4. huhtikuuta 1957 Ilmajoki) on suomalainen käsikirjoittaja, näytelmäkirjailija ja runoilija.


title: Jukka Vieno

text: Vieno on valmistunut teatteritaiteen maisteriksi Teatterikorkeakoulun dramaturgian linjalta. Hän on kirjoittanut muun muassa näytelmät "Se ainoa oikea" (1992), "Armas Härmä ja jumalten liha" (1993) sekä tanssinäytelmän "Drive or Die" (1994) yhdessä Kari Heiskasen kanssa. Vieno on myös käsikirjoittanut JP Siilin kohua herättäneen elokuvan "Hymypoika" (2003) ja Juha Rosman tulevaisuuden Suomeen sijoittuvan tieteiselokuvan "Huomenna" (1986).


title: Jukka Vieno

text: Television puolella Vieno on kirjoittanut muun muassa neliosaisen vakoilusarjan "Tuntemattomalle jumalalle" (1993), jonka ohjasi Hannu Kahakorpi ja jonka pääosaa esitti Esko Salminen kaksoisroolissa. Sarja sijoittui toisen maailmansodan jälkeiseen Helsinkiin. Vieno toimi myös käsikirjoittajana sketsisarjassa "Mutapainin ystävät" (1985). Hänen kynästään on lähtöisin muun muassa monet elokuvan lauluista. Vienon viimeisin työ on käsikirjoitus Tapio Piiraisen ohjaamaan televisioelokuvaan "Bodomin legenda" (2006). Hän laati käsikirjoituksen yhdessä ohjaajan kanssa.


title: Jukka Vieno

text: Vieno toimi käsikirjoituksen professorina Aalto-yliopiston taiteiden ja suunnittelun korkeakoulun elokuva -ja lasvastustaiteen osastolla vuosina 2003-2013. Hänen jälkeensä virkaan valittiin Iiro Küttner. Hoitaessaan laitoksen dekaanin virkaa vuonna 2007 Vieno kannatti Taideteollisen korkeakoulun siirtämistä osaksi Aalto-yliopistoa. Tämä aiheutti paljon vastustusta niin opiskelijoissa kuin opettajissakin.


title: Jukka Vieno

text: Eino Leinon palkinnon Vieno sai vuonna 1978 esikoisrunokokoelmastaan "Valkoisen liljan maa". 28 vuoden julkaisutauon jälkeen Vienolta ilmestyi vuonna 2010 laaja runoteos "Stockan kulma".


title: Jukka Vieno

text: "Tuntemattomalle jumalalle:" Helsingin sanomien kriitikko Jukka Kajava piti sarjaa hienona esimerkkinä aikansa kotimaisesta tv-draamasta: "Jukka Vienon kirjoittama ja Hannu Kahakorven ohjaama tv-sarja Tuntemattomalle jumalalle on suuri, salaperäinen ja kiehtova seikkailu monitasoiseen arvoituksellisuuteen, seikkailu, jolla kuitenkin on jalat maassa. Toisaalta Tuntemattomalle jumalalle on mitä aktiivisinta ja vauhdikkainta seikkailuviihdettä, toisaalta tavallista syvemmälle pyrkivä tutkielma ihmisen pimeistä puolista."


title: Jukka Vieno

text: "Hymypoika:" Film-o-holic-sivuston Juha Rosenqvist antoi elokuvalle kolme tähteä, mutta moitti elokuvaa eksploitaatioksi, joka "hyödyntää kursailematta pornon julkista ekspansiota".. City-lehden Harri Närhi päätyi vain kahteen tähteen: "Jos latteadraamainen, vaan panopaljo Levottomat oli viihdettä makuusi, tömähtänee myös tämä tatti vetoisaan masuusi. Itse asiassa varmaan vielä isommalla jysäyksellä, sillä draamapinta on nyt silkkaa persliukua, ja ilman vaatteita heilutaan siellä täällä ynnä tämän tästä. Lisäksi dialogin tasolta on karsittu kaikki äly ja psykologiasta vähäkin oivaltavuus siihen mittaan, ettei yläpään puhelin juurikaan soi, kun näitä nakuja nakitat. Ja toisessakin päässä tuuttaa varattua.".


title: Jukka Vieno

text: "Bodomin legenda:" Iltalehdessä elokuva sai kiitosta omalaatuisuudestaan: "Rohkeasti erilainen ja omaperäinen elokuva, joka onnistuu yllättävän sujuvasti vaikeassa tehtävässä ja sekoittaa Hollywoodin klassista film noir -perinteistä ja suomalaisesta huumorista luontevan kokonaisuuden.".


title: Rumpujarru

text: Rumpujarrussa jarrurummun sisäpuolella olevat jarrukenkien kitkapinnat puristuvat jarrutettaessa vasten pyörivää jarrurumpua, joka on kiinnitetty pyörään. Kitkapinnoista käytettiin aiemmin nimeä jarruhihnat.


title: Rumpujarru

text: Modernin auton rumpujarrun keksi Louis Renault vuonna 1902, vaikka vähemmän hienostunutta rumpujarrua käytettiin Maybachissa vuotta aiemmin. Ensimmäisissä rumpujarruissa jarrukenkiä käytettiin mekaanisesti vivuilla ja tangoilla tai vaijereilla. 1930-luvun puolivälistä lähtien kenkiä käytettiin öljyllä ja pienellä männällä, joka oli sylinterissä. Joissakin autoissa käytettiin kuitenkin puhtaasti mekaanisia järjestelmiä vielä vuosikymmeniä. Joissakin malleissa on kaksi mäntää.


title: Rumpujarru

text: Rumpujarru ei ole yhtä tehokas jarrutuksessa kuin levyjarru, ja niitä käytetään nykyautoissa yleisesti vain takapyörissä. Jarrutettaessa jarrurummun pyörimisliike puristaa auton kulkusuunnassa etumaista jarrukenkää (ensiökenkää) tiukemmin jarrurumpua vasten. Osin myös tämän itsetehostusilmiön takia rumpujarrut olivat suositumpia vanhoissa autoissa: rumpujarrullisessa autossa ei välttämättä ole jarrutehostinta lainkaan, toisin kuin levyjarrullisissa autoissa.


title: Rumpujarru

text: Rumpujarruissa on itsesäätyvä tai käsinsäädettävä säätömekanismi, joka pitää jarrukengät mahdollisimman lähellä rummun sisäpintaa kenkien kitkapinnan kulumisesta huolimatta. Rumpujarruissa on kaksi tai kolme jäykkää jousta, jotka pitävät jarrukengät irti rummusta silloin kun ei jarruteta ja estävät siten niiden jumiutumisen jarrutus asentoon. Rumpujarruissa on usein yhdistetty käyttöjarru ja seisontajarru samaan rumpuun. Käsijarru toimii useimmiten mekaanisesti vaijerin välityksellä ja käyttöjarru jarrunesteellä.


title: Rumpujarru

text: Rumpujarrua käytetään kaikenkokoisissa autoissa, mutta kuorma- ja linja-autoissa se toimii paineilmalla.


title: Rumpujarru

text: Joissain autoissa on takalevyjarrun sisällä rumpujarru, jota käytetään vain seisontajarruna.


title: Rumpujarru

text: Auton jarrujärjestelmä


title: Japanin keisarillinen poliisilaitos

text: Tokugawa-kauden shōgunaatin perustama ("Keisarillinen poliisilaitos" eli "Kebiishi-Cho") lakkautettiin Meiji-restauraation yhteydessä ja korvattiin uudella järjestelmällä johon Toshiyoshi Kawaji haki mallia Euroopasta vieraillen vuonna 1872 Ranskassa ja Preussissa, hakien mallia uusille poliisivoimille ja laitokselle. Aikaisemmin maakuntien daimiot johtivat lainvalvontaa maakunnissaan. Vuonna 1871 tämä käytäntö lakkautettiin ja uusi lainvalvontaosasto luotiin Japanin sisäministeriön alaisuuteen vuonna 1873.


title: Japanin keisarillinen poliisilaitos

text: Toshiyoshi Kawajista tuli vuonna 1874 Tokion Keisarillisen poliisilaitoksen päällikkö ja uudelleenorganisoija, joka synnytti mittavia uudelleenjärjestelyjä sekä poliisin että armeijan organisaatioissa.


title: Japanin keisarillinen poliisilaitos

text: Toisen maailmansodan aikaan Japanin poliisitoimi siirtyi sisäministeriöltä sotaministeriölle ja poliisivoimat valjastettiin liittoutuneiden uhkaavan maihinnousun torjuntaan. Japanin antauduttua liittoutuneiden valvontaelin SCAP lakkautti militaristiseksi epäillyn poliisilaitoksen ja perusti ja organisoi sen uudelleen vuonna 1950.


title: Hummer H2

text: Hummer H2 on hieman alkuperäistä H1-mallia pienempi SUV, jossa on tilaa viidelle henkilölle. H2-mallista on valmistettu myös H2 SUT-pickup-mallia. H1-malliin verrattuna H2 on nykyaikaisempi ja ominaisuuksiltaan kelvollisempi normaalikäyttöön, vaikka se on H1-mallia huomattavasti pienempi, luokitellaan se kuitenkin isoksi maasturiksi. Mallin valmistus lopetettiin vuonna 2010.


title: Hummer H2

text: Mallia on myyty runsaasti ja se palkittiin "North American Truck Of The Year" palkinnolla vuonna 2003. H1:n tavoin myös H2 on AM Generalin valmistama ja sitä varten on rakennettu oma tehdas Indianan Mishiwakaan. Autossa on samanalainen GMT280-pohjalevy kuin Chevrolet Tahoessa ja GMC Yukonissa mutta H2 eroaa näistä autoista hyvin paljon.


title: Hummer H2

text: Korkean maavaransa ja isojen renkaiden ansiosta sekä pohjapanssarin ja matalien vaihteiden avulla H2 pystyy kiipeämään 40 cm korkeiden esteiden yli (ilman astinlautoja).


title: Hummer H2

text: Keväällä 2007 New Yorkin autonäyttelyssä esiteltiin uudistettu H2-malli vuodelle 2008. Sisusta (ml. kojelauta ja istuimet) on kokonaan uusittu. Uudessa mallissa on mahdollisuus myös kolmanteen penkkiriviin. Uusina turvallisuusvarusteina esiteltiin ajonvakautusjärjestelmä, hätäjarrutustehostin sekä uusia turvatyynyjä. Uudistukset koskevat sekä H2 SUV- että SUT-malleja. Uuden mallin myötä moottoriteho kasvoi noin 20 prosentilla.


title: Hummer H2

text: Mallin valmistus lopetettiin vuonna 2010 samaan aikaan koko Hummerin valmistuksen kanssa. Syynä oli että merkki oli jo pitkään ollut myynnissä, mutta ostajaa ei löytynyt.


title: Hummer H2

text: H2:n varustelutasot ovat perusmalli, Adventure ja Lux.


title: Hummer H2

text: Vuosimalliin 2007 asti vaihteistona on 4L65-E, joka on nelivaihteinen automaattivaihteisto. Neliveto on Borg-Warnerin toteuttama kaksinopeuksinen jatkuva neliveto. Mallivuodesta 2008 eteenpäin uuden moottorin myötä vaihteistoksi tuli Hydra-Maticin 6-portainen 6L80-automaattivaihteisto.Vuoden 2006 H2-erikoisversio on oranssi ja siinä on peruutuskamera, DVD-navigointi, takapenkin DVD soittimet, kromattu maski, katolle sijoitetut lisävalot, kromattuja yksityiskohtia ja hiilikuituisia sisustuksen yksityiskohtia. Erikoismalli on saatavana sekä SUT- että SUV-mallina.


title: Hummer H2

text: Vuoden 2007 erikoisversio on sininen ja siinä on 17-tuumaiset kevytmetallivanteet, peruutuskamera, sisällä hiilikuituisia yksityiskohtia, takapenkin DVD soittimet, lämmitetty tuulilasin pesunestejärjestelmä, kromattuja yksityiskohtia ja katolle sijoitetut lisävalot. Myös tämä erikoismalli on saatavana SUT ja SUV-malleina.


title: Jeep Commander

text: Jeep Commander on keskikokoinen SUV, joka esiteltiin vuoden 2005 New Yorkin autonäyttelyssä ja tuli myyntiin mallivuodeksi 2006. Sen valmistus loppui mallivuoteen 2010.


title: Jeep Commander

text: Commander on seitsemänpaikkainen ja se on vain 5 cm pidempi kuin Jeep Grand Cherokee mk3. Muotoilu on huomattavasti Cherokeeta kulmikkaampaa ja katossa on porras toisen penkkirivin kohdalla, koska taemmat penkkirivit ovat korkeammalla kuin etupenkit. Autossa on kolme kattoikkunaa ja se täytti Jeepin mallistossa ison maastoauton paikan, joka oli jäänyt kun Jeep Grand Wagoneerin valmistus lopetettiin vuonna 1992.


title: Jeep Commander

text: Ilmeisesti Jeep Wagoneeria on käytetty muotoilussa vaikuttajana, koska autossa voidaan nähdä jonkin verran samoja muotoilupiirteitä. Vaikka muotoilu on kulmikasta, auton perusrakenne perustuu Jeep Grand Cherokee mk3:seen.


title: Jeep Commander

text: Autoja valmistetaan Yhdysvaltojen lisäksi Grazissa sijaitsevassa Magna Steyrin tehtaassa.


title: Jeep Commander

text: Keväällä 2007 esiteltiin Geneven autonäyttelyssä Jeep Commander Overland. Autossa on normaalia ylellisempi varustelu ja ulkonäköäkin on paranneltu. Overland on tarjolla samalla 5,7-litraisella HEMI-moottorilla (V8) ja 3-litraisella turbodieselillä (V6) kuin Commander Limited -mallikin. Auto tuli Euroopassa saataville kesän 2007 alussa. V8-moottorin yhteydessä on 5-portainen 5-45-RFE-automaattivaihteisto ja dieselin yhteydessä myös 5-portainen W5A580-automaattivaihteisto.


title: Robert Cecil

text: Robert Cecil on seuraavien henkilöiden nimi:


title: Hummer H1

text: Hummer H1, joka on HMMWV:n, sota-ajoneuvon siviiliversio tuli markkinoille vuonna 1992, se oli saanut julkisuutta Operation Desert Stormin aikana otetuista valokuvista. Se on hyvin pitkälti samanlainen kuin sotilasversio, mutta aseistus ja suojaus on poistettu. Myös sisustusta on parannettu mukavuuden nimissä. Mallia on valmistettu Yhdysvalloissa Indianassa, AM Generalin Mishiwakan tehtaalla. Keväällä 2006 GM kuitenkin ilmoitti, että se lopettaa H1:n valmistamisen samana kesänä, johtuen uusista vuoden 2007 päästömääräyksistä dieselmoottoreita varten. Näin ollen mallin kokonaistuotantomäärä jäi noin 12 000 kappaleeseen, joka on murto-osa alkuperäisen sotilasversion valmistusmäärästä.


title: Hummer H1

text: H1 on maasto-ominaisuuksiltaan lähes ainutlaatuinen, auto on leveästä raidevälistä johtuen erittäin vakaa myös maastossa ja se pystyy kahlaamaan 76 cm syvässä vedessä sekä kiipeämään 56 cm korkean esteen yli. Auton maavara on 41 cm, joka johtuu siitä, että alustan suunnittelussa on käytettynä mallina kuorma-auton pohjaa. Autolla pystytään nousemaan 60 prosentin (noin 30 asteen) mäkeä. Monissa H1:ssä on CTIS-järjestelmä, jolla saadaan säädettyä rengaspainetta ohjaamosta käsin ajon aikana.


title: Hummer H1

text: Autossa on myös muita erikoisuuksia, kuten jarrut, jotka eivät ole renkaissa vaan lähellä tasauspyörästöä. Lämmityslaite on korkealla ja taittuu osittain moottorin päälle.


title: Hummer H1

text: Autossa on paljon muista autoista lainattuja osia. Etujarrusylinterit ovat AMC Eaglesta, ohjauspylväs Ford LTD:stä, virtalukko Ford Escortista ja käsinojat Jeep Cherokeesta.


title: Hummer H1

text: Hummerin edeltäjä Humvee saavutti suuren suosion Irakin sodassa, jonka johdosta kehitettiin siviilimalli Hummer H1.


title: Hummer H1

text: Vuonna 1990, ennen H1:n myyntiin tuloa AM General testasi H1:tä London To Peking Motor Challengessa ralliautona, H1:t pärjäsivät kisassa hyvin ja kiipesivät jopa hiekkadyynejä ylös.


title: Hummer H1

text: Vuonna 2003 H1:siä oli myyty 10 877 kappaletta, seuraavina vuosina niitä tehtiin lisää 447 ja 374 kappaletta.


title: Kainuun Vasemmisto

text: Kainuun Vasemmisto on yksi Vasemmistoliiton 15 piirijärjestöstä. Piiritoimisto sijaitsee Kajaanissa Kansanpirtillä. Vasemmistoliitolla on 12 edustajaa Kainuun maakuntavaltuustossa ja se on Kainuun toiseksi suurin puolue keskustan jälkeen. Eduskuntavaaleissa Kainuun piiri asettaa ehdokkaita Oulun vaalipiirissä yhdessä Vasemmistoliiton Pohjois-Pohjanmaan piirin kanssa.


title: Hummer H3

text: Hummer H3 on ulkomitoiltaan toiseksi pienin ja viimeiseksi jäänyt Hummer-malli. SUV-mallinen auto esiteltiin vuonna 2005. Yhdysvalloissa se tuli markkinoille toukokuussa 2005 ja lisäsi selkeästi Hummereiden kokonaismyyntilukuja. Aluksi mallia valmistettiin vain Shreveportissa, Louisianassa ja autot jäivät kaikki Pohjois-Amerikkaan. Vuoden 2007 alussa General Motors esitteli myös Etelä-Afrikan Struandalen tehtaalla valmistettavan H3:n, jota tullaan myymään ympäri maailman. Euroopassa uusi malli tuli myyntiin huhtikuussa 2007 ja myös oikealta ohjattava malli tuli saatavaksi samana kesänä.


title: Hummer H3

text: Pohjois-Amerikan mallissa käytetään paljon yhteisiä osia Chevrolet Coloradon ja GMC Canyonin kanssa. Mallista on olemassa myös vuoden 2006 Detroitissa esitelty H3x-malli, joka eroaa normaalimallista lisävarusteiden osalta. H3:sen konseptiautomalli oli pick-up, mutta tuotantomallista tuli kuitenkin farmari.


title: Hummer H3

text: Etelä-Afrikassa valmistettu versio eroaa monin tavoin pohjoisamerikkalaisesta. Muun muassa valoumpioiden ja puskurien muodot ovat erilaiset. Samoin esimerkiksi lokasuojia on levennetty, jotta ne peittäisivät renkaat paremmin ja täyttäisivät joidenkin maiden lainsäädännön asettamat edellytykset.


title: Hummer H3

text: Maaliskuussa 2007 esiteltiin Isossa-Britanniassa myös oikeanpuoleisella ohjauksella varustettu H3. Se valmistetaan Etelä-Afrikassa ja tulee tarjolle Ison-Britannian lisäksi muun muassa Australiassa ja Japanissa.


title: Hummer H3

text: Ensimmäistä kertaa Hummerissa on mahdollista valita vaihteistoksi viisivaihteinen manuaalivaihteisto tai nelivaihteinen automaatti (Hydra-Matic 4L60). Neliveto toimii täysin elektronisesti. Varustukseen kuuluu myös GM:n Stabilitrak-ajonvakautusjärjestelmä.


title: Hummer H3

text: Yhdysvalloissa moottorina toimii 3,5-litrainen Atlas-moottori.Etelä-Afrikassa valmistetussa versiossa käytetään 3,7-litraista R5-mallista Vortec-moottoria. Moottorin huipputeho on 180 kW (224 hv).H2-malliin verrattuna H3 on 39 millimetriä lyhyempi, 171 millimetriä matalampi ja 73 millimetriä kapeampi. Auto ei ole juurikaan normaalia sedan-mallista autoa pidempi, joten sillä pystyy liikkumaan myös kaupunkiliikenteessä. Kääntöympyräksi ilmoitetaan 11,3 metriä. Maasto-ominaisuudet ovat kuitenkin Hummer-tyyliset, maavaran ollessa 216 millimetriä. Pienestä koostaan huolimatta H3 pystyy kahlaamaan syvemmällä vedessä kuin isoveljensä, Hummer H2. GM:n mukaan H3 pystyy etenemään 407 millimetrin syvyisessä vedessä 32 km/h ja 610 millimetrin syvyisessä vedessä 8 km/h. Koska pyörät on sijoitettu aivan korin kulmiin, on nousukulma edessä 37,5 astetta ja takana 34,6 astetta.


title: Different World

text: Different World voi tarkoittaa:


title: Paini kesäolympialaisissa 1932

text: Los Angelesin kesäolympialaisten 1932 painissa kilpailtiin seitsemässä sarjassa sekä kreikkalais-roomalaisessa että vapaapainissa. Kaikki kilpailutapahtumat olivat miehille.


title: Kalle Moraeus

text: Karl Anders Moraeus (s. 15. heinäkuuta 1963 Orsa, Ruotsi) on ruotsalainen muusikko, pelimanni ja säveltäjä.


title: Kalle Moraeus

text: Moraeus oli aikaisemmin Tukholman kuninkaallisen filharmonisen orkesterin jäsen. Nykyään hän on Orsa spelmänin ja Benny Anderssons Orkesterin jäsen. Hän on myös rockyhtye Hej Kallen jäsen. Moraeus on esiintynyt useissa televisio-ohjelmissa, kuten ohjelmissa Allsång på Skansen ja Så ska det låta.


title: Kalle Moraeus

text: Vuonna 2006 Moraeus palkittiin Karamelodiktstipendiet-stipendillä.


title: Paini kesäolympialaisissa 1928

text: 1928 kesäolympialaisten painissa kilpailtiin kreikkalais-roomalaisessa painissa kuudessa sarjassa ja vapaapainissa seitsemässä sarjassa.


title: Paini kesäolympialaisissa 1928

text: Kamppailut käytiin Bergvallin karsintajärjestelmällä. Erikoista oli, että vapaapainin 79 kg:n sarjassa Samuel Rabin saavutti pronssimitalin ottelemalla yhden kamppailun, jonka hävisi.


title: Maantiepyöräilyn klassikot

text: Klassikot ovat arvostetuimpia yksipäiväisiä kilpailuja maantiepyöräilyn kilpailukalenterissa. Suurin osa näistä läntisessä Euroopassa ajettavista kilpailuista on ollut ohjelmassa jo vuosikymmeniä, vanhimmat 1800-luvulta asti. Kilpailut pidetään osapuilleen samoihin aikoihin joka vuonna.


title: Maantiepyöräilyn klassikot

text: Suurin osa klassikoista kuului vuosina 2005–2008 kansainvälisen pyöräilyliiton pyörittämään UCI ProTouriin, 2009–2010 UCI World Rankingiin ja vuodesta 2011 UCI World Touriin. Tämä kilpailukiertue sisältää myös pidempiä etappiajoja kuten Italian, Ranskan ja Espanjan ympäriajot, Pariisi–Nizza-ajon, Dauphiné Libérén sekä yksipäiväisiä ei-klassikkoajoja. ProTour korvasi maantiepyöräilyn maailmancupin, joka koostui pelkästään yksipäiväisistä ajoista.


title: Maantiepyöräilyn klassikot

text: Viime aikoina viidestä kaikkein arvostetuimmasta klassikosta on alettu puhua 'monumentteina'.Vain kolme ajajaa, kaikki belgialaisia, on voittanut kaikki 'monumentit': Roger De Vlaeminck, Rik Van Looy ja Eddy Merckx. Neljä muuta monumenttia voittanut irlantilainen Seán Kelly jäi täpärästi tämän joukon ulkopuolelle sijoituttuaan Flanderin ympäriajossa toiseksi kolmeen otteeseen (1984, 1986 ja 1987).Joitakin entisiä klassikkoajoja ei enää ajeta, muun muassa äärimmäisen raskasta, 560 kilometrin pituista yksipäiväistä Bordeaux–Pariisia, joka oli ohjelmassa 1891–1988. Nykyisin amatöörikilpailuna ajettava, vuonna 1914 aloitettu Züri-Metzgete (eli Zürichin mestaruus) kuului ammattilaisten kalenteriin vuoteen 2006 saakka.


title: Janne Virtanen (voimamies)

text: Janne Virtanen (s. 15. marraskuuta 1969) on janakkalalainen voimamies, joka on voittanut maailman vahvin mies -kilpailun ja useita Suomen vahvin mies -kilpailuita. Hän on ammatiltaan kirvesmies ja hänen harrastuksiaan ovat keilailu, kalastus ja rullaluistelu. Janne Virtanen palasi maailman huipulle vuonna 2007 saavuttaen paikan Maailman vahvin mies -kilpailuun ollen 5. GP-kilpailussa Norjan Gulissa.


title: Yasir Gaily

text:
Yasir Gaily on suomalainen käsikirjoittaja ja suomentaja.
Gaily on ollut mukana käsikirjoittamassa television komediasarjoja "Uutisvuoto", "Ähläm Sähläm" ja "Noin viikon uutiset".


title: Yasir Gaily

text: Gaily on toiminut Suomessa rasismin vastustajana ja voitti vuonna 1996 pidetyn rasismin vastaisen kirjoituskilpailun kirjoitelmallaan ”Musta valo, valkeat varjot”. Hän oli myös Suomen ensimmäinen TV-chat-ohjelman juontaja TVTV!-kanavalla heinäkuussa 2000 alkaneessa "Chat Show" -ohjelmassa. Chat-juontajan työt hän lopetti heinäkuussa 2001 ja alkoi keskittyä kirjojen suomentamiseen.


title: NBK

text: NBK voi tarkoittaa ainakin seuraavia:


title: Maria Vaara

text: Maria Vaara (oikealta nimeltään Maija Haataja) (29. joulukuuta 1931 Kuhmo – 23. kesäkuuta 1992 Oulu) oli suomalainen kirjailija. Vaara julkaisi teoksensa vuosina 1973–1982 kirjoittaen romaaneja, runoja, kuunnelmia ja nuorten saturomaanin. Vaara sai Gummeruksen Kaarlen päivän palkinnon 1976. Hänen kirjansa käsittelivät omakohtaisesti koettua suhdetta skitsofreniaan.


title: Maria Vaara

text: Vaaran omaelämäkerralliseen tuotantoon kuuluu viisi teosta: "Likaiset legendat (1974), Kuuntele Johannes (1975), Toinen hengitys (1976), Myrkkyseitikki (1980) ja Tulilintu (1982)". Tämä sarja kuvaa päähenkilön elämää, sairautta ja elpymistä.


title: Maria Vaara

text: Maria Vaara kirjoitti ylioppilaaksi Helsingin Käpylän yhteiskoulusta 1953. Vaara toimi kirjastonhoitajana ja opettajana Kainuussa 1953–1970. Oulussa hän asui vuodesta 1977 lähtien. Hänet on haudattu Oulun hautausmaalle.


title: Joigny

text: Joigny on ranskalainen kaupunkikunta, joka sijaitsee Yonnen departementissa Burgundin alueella.


title: Joigny

text: Joignyn kaupunki sijaitsee Yonnen departementin keskustassa ja sieltä on 140 kilometriä kaakossa sijaitsevaan Pariisiin. Kaupunki on rakentunut Yonne-joen varrelle.


title: Joigny

text: Kaupungin alueella on ollut asutusta jo neoliittisellä ajalla, josta ovat todisteina useat esiinkaivetut asutuskeskittymät. Roomalaisajalla kaupungin nimeksi muodostui "Joviniacum". Sensin kreivi Raynard vanhempi rakennutti paikalle linnoituksen, joka on alkuna nykyiselle kaupungille. Kaupungin virallisena perustamisvuotena pidetään vuotta 996. Suuri tulipalo tuhosi melkein lähes koko puusta rakennetun kaupungin vuonna 1539.


title: Joigny

text: Kaupunki sijaitsi aina Ranskan vallankumoukseen saakka Champagnen maakunnassa. Joignyn kreivit olivat herttuakunnan ensimmäisiä päärejä.


title: Joigny

text: Kaupunki rakennettiin alun perin korkeaan nimenkärkeen, joka oli paikalle niin puolustuksellisesti kuin kaupankin kannalta edullinen sijainti koska sen dominoi leveää jokea, joka oli kommunikaation keskeinen väylä. Paikalle rakennettu silta ol yhteystekijä luonnonrikkaiden jokirantamien välillä, ja toi kaupungille vaurautta.


title: Joigny

text: Kaupunki koki voimakkaita pommituksia toisen maailmansodan aikana. Kaupungin keskuaukio, La place Saint-Jean tuhoutui näissä pommituksissa melko täydellisesti, kuten myös uudelleen rakennettu kruununvoudin talo.


title: Sähkönsinistä sinfoniaa

text: Sähkönsinistä sinfoniaa on Kilven esikoisalbumi, joka julkaistiin vuonna 2003. Se nousi Suomen virallisen listan sijalle 32.


title: Sähkönsinistä sinfoniaa

text: Kaikki kappaleet säveltänyt Petteri Kilpi, sanoittanut Taage Laiho sekä sovittanut Kilpi ja Laiho, ellei toisin mainittu.


title: Paini kesäolympialaisissa 1924

text: Pariisin kesäolympialaisten 1924 painissa kilpailtiin kreikkalais-roomalaisessa painissa kuudessa sarjassa ja vapaapainissa seitsemässä sarjassa. Kaikki olivat miehille.


title: Kääpiömarmosetti

text: Kääpiömarmosetti eli kääpiösilkkiapina ("Callithrix pygmaea", aik. "Cebuella pygmaea") on Etelä-Amerikassa Amazonin yläjuoksulla Perun, Ecuadorin, Kolumbian, Bolivian ja Brasilian metsissä elävä maailman pienin apina. Se painaa vain noin 100–150 grammaa.


title: Kääpiömarmosetti

text: Kääpiömarmosetit ovat omnivoreja eli ne ovat kaikkiruokaisia. Ne syövät muun muassa hyönteisiä, hedelmiä ja lehtiä. Lisäksi ne syövät myös kumipuun kumia. Ne rikkovat kumipuun pintaa, jolloin puu joutuu paikkaamaan haavan erittyvällä kumilla. Kääpiömarmosetti syö sitten paikattujen haavojen päälle tullutta kumia.


title: Kääpiömarmosetti

text: Kääpiömarmosetit ovat vain noin 15 cm pitkiä. Lisäksi niiden häntä on noin 15–20 cm pitkä. Pienestä koosta huolimatta kääpiömarmosetit voivat hypätä jopa viiden metrin päähän ilmassa.


title: Kaius Peltonen

text: Kaius Peltonen on suomalainen lentopalloilija, joka pelaa 2008-2009 kaudella Vammalan Lentopallon riveissä, Lentopallon SM-liigassa.


title: Kaius Peltonen

text: Peltonen on opiskellut Kuortaneen urheilulukiossa maan parhaiden lukioikäisten lentopalloilijoiden kanssa. Peltosella on takana monia nuorten maaotteluita. Hänen kasvattajaseuransa on Raision Loimu, jossa hän pelasi uransa ensimmäiset SM-liigaottelut kaudella 2006.


title: Kaius Peltonen

text: Peltosen ensimmäinen SM-liigakausi kaudella 2006, kun hän esiintyi kasvattajaseuransa Raision Loimun riveissä. Seuraavalla kaudellaan SM-liigassa hän nousi Loimun joukkueen kantavaksi voimaksi passipelissä. Kaudella 2008 Peltonen oli jo joukkueen ykköspassari, ja eteni Loimun kanssa aina puolivälieriin saakka. Kaudella 2009 hän pelaa Vammalan Lentopallon riveissä.


title: Kaius Peltonen

text: Kaiuksen veli Markus Peltonen on myös lentopalloilija. Veljekset pelaavat samassa joukkueessa kaudella 2009.


title: Karvinen (piirrossarja)

text: Karvinen () on vuosina 1988–1994 tehty yhdysvaltalainen piirrossarja, joka perustuu Jim Davisin sarjakuvaan "Karvinen". Alkujaan CBS-kanavalla esitetty sarja käsittää 121 puolituntista jaksoa. Sarjan on luonut yhdysvaltalainen ohjaaja ja tuottaja Phil Roman ja sen on käsikirjoittanut itse sarjakuvan luoja Jim Davis. Osa sarjan kohtauksista perustuu Davisin toiseen sarjakuvaan "Orson". Sarja palkittiin vuonna 1989 Young Artist -palkinnolla parhaana piirrossarjana.


title: Karvinen (piirrossarja)

text: Suomessa sarjaa näytettiin MTV3:lla vuosina 1992–1994 sekä uusintana 1998–1999 Yle TV2 -kanavalla, jolloin sarjaa esitettiin ainoastaan puolet, eli 15 minuuttia kerralla. Sarja alkoi uudelleen C More Juniorilla 31. elokuuta 2010 ja Subilla alkoi kesällä 2011.


title: Karvinen (piirrossarja)

text: Sarjan tekstityksissä Eskon nimi oli suomennettu 1990-luvulla Esko Unohtumaton ja 2010-luvulla uusinnoissa Esko Kilpinen.


title: Karvinen (piirrossarja)

text: Juoni on hyvin samanlainen kuin Karvinen-sarjakuvissakin. Karvinen viettää aikaa syöden lasagnea, juoden kahvia, pelotellen postimiestä ja kiusaten Oskua. Esko on aivan epätoivoinen ja Osku aivoton. Joskus juoni kuitenkin menee erilaiseksi kuin sarjakuvissa. Karvinen joutuu usein Oskun kanssa erilaisiin kommelluksiin, ja monesti Eskokin joutuu mukaan.


title: Karvinen (piirrossarja)

text: Näissä jaksoissa esiintyvät Orson-sarjakuvan hahmot: Orson, Roi, Polo, Bää, Lanoliini, Myssykkä ja Kirjuri. Yleensä näissä jaksoissa piilee opetus. Joissakin Orson taas opettaa jotakin. Esimerkiksi kerran hän opetti Pololle ja katsojille piirretyn tärkeimmät asiat.


title: Karvinen (piirrossarja)

text: Nämä lisät ovat puolen minuutin pituisia animaatiopätkiä, joiden juoni on otettu suoraan Karvisen sunnuntaisarjoista.


title: Karvinen (piirrossarja)

text: Sama kuin Karvisen lyhykäinen, mutta niissä seikkailevat Orson kavereineen. Suurin osa näistä lyhykäisistä on keksitty tv-sarjaa varten. Vain muutama on otettu suoraan sunnuntaisarjoista.


title: Karvinen (piirrossarja)

text: Kirku-Binkyt ovat yhtä pitkiä kuin lyhykäiset. Ero lyhykäisiin on se, että jokin henkilö tekee yleensä jotain tarkkaavaisuutta vaativaa ja Binky-klovni tulee pilaamaan sen huutamalla esimerkiksi: "Heei golffari!!!!". Sitten Binkyn uhriksi joutunut henkilö hermostuu ja suuttuu Binkylle. Kirku-Binkyt on suunniteltu ainoastaan tv-sarjaa varten eli ne eivät perustu Davisin sarjakuviin.


title: Karvinen (piirrossarja)

text: Suomessa on julkaistu kolme Karvinen-televisiosarjan DVD:tä. Lisäksi sarjan jaksoja on julkaistu myös 1990-luvulla VHS-kasetteina suomenkielisillä dubbauksella. Suomenkielelle dubatusta versiosta vastasi PVP Voice.


title: Scum

text: Scum on grindcore-yhtye Napalm Deathin vuonna 1987 julkaistu debyyttialbumi. Sitä pidetään usein yhtenä ensimmäisistä grindcore-albumeista ja melko merkittävänä genren kehityksen kannalta. Albumin kappaleet on säveltänyt ja sanoittanut yhtyeen rumpali Mick Harris.


title: Scum

text: Levyn a-, ja b-puolilla soittaa molemmilla eri kokoonpano (lukuun ottamatta rumpali Mick Harrisia, joka soittaa molemmilla puolilla) ja ne on äänitetty eri ajankohtina. A-puoli on äänitetty elokuussa 1986, B-puoli yhdeksän kuukautta myöhemmin, toukokuussa 1987.


title: Scum

text: Kappale "You Suffer" on mainittu Guinnessin Ennätysten Kirjassa maailman lyhimpänä kappaleena: sen pituus on ainoastaan 1,316 sekuntia.


title: VICE

text: VICE (VersatIle Commodore Emulator) on avoimeen lähdekoodiin perustuva emulaattori. Ohjelmistolla voidaan ajaa useimpia 8-bittisten Commodore-tietokoneiden ohjelmia, mukaan lukien Commodore 64:n. VICE toimii mm. Unixeilla, Windowsilla, ja Mac OS X:llä.


title: VICE

text: VICE:n kehitystyö alkoi vuonna 1993, kun suomalainen ohjelmoija Jarkko Sonninen aloitti projektin. Sonninen jättäytyi pois aloittamastaan projektista vuonna 1994. Myös suomalaiset Jouko Valtanen ja Teemu Rantanen olivat mukana kehitystyössä vuodesta 1993 alkaen, mutta jättäytyivät pois jatkokehitystyöstä lähivuosien aikana.


title: Houari Boumédiènne

text: Houari Boumédiènne (arab. هواري بومدين, Mohamed Ben Brahim Boukharouba, 23. elokuuta 1932 – 27. joulukuuta 1978) oli algerialainen poliitikko, joka toimi Algerian presidenttinä joulukuusta 1976 lähtien kuolemaansa saakka.


title: Houari Boumédiènne

text: Hän syrjäytti vuonna 1965 maan itsenäisyysliikettä johtaneen Ahmed Ben Bellan ja asetti maan johtoon vallankumousneuvoston. Boumédienne oli vallankumousneuvoston puheenjohtaja ajanjaksolla 19. kesäkuuta 1965 – 12. joulukuuta 1976. Presidentin tehtävän hän sai, kun maa sai uuden kansalliskokouksen vuonna 1976. Kansalliskokouksen vaalissa ainoa sallittu puolue oli Ben Bellan perustama FLN.


title: Kolera (yhtye)

text: Kolera on Oulussa vuonna 1985 perustettu suomenkielistä rockia soittava yhtye, jonka avainhahmot ovat alusta alkaen olleet oululainen biisintekijä-kitaristi-laulaja Rike Pietilä ja rantsilalainen rumpali Rane Kesti.


title: Kolera (yhtye)

text: Kolera perustettiin Oulussa vuonna 1985. Yhtye äänitti ensimmäisen demonsa oululaisella SM-studiolla samana vuonna. Manageri-tuottaja Antti Porkka innostui yhtyeestä ja ehdotti singlen tekemistä. Hän esitteli Koleran Love Recordsin Atte Blomille, joka vakuuttui yhtyeen mahdollisuuksista. Ensimmäinen single ”Beibi älä lyö / Kaasu pohjaan” julkaistiin ANA-labelilla Porkan ja Blomin Megamanian yhteisjulkaisuna tammikuussa 1987. Single sai hyvin radiosoittoa ja Koleran ensimmäinen pitkäsoitto "Liekki lepattaa" ilmestyi saman vuoden kesällä. Yhtye teki vuosina 1987–1989 keikkoja ja pikkukiekkoja.


title: Kolera (yhtye)

text: Joulun alla 1989 julkaistiin rap-irroittelu ”Suomi on Euroopan kallein maa”, josta tuli yllättäen Koleran suurin hitti. Uutta pitkäsoittoa hierottiin vuoden päivät, ja tammikuussa 1991 ilmestyi toinen albumi, edellä mainitun rap-kappaleen sisältävä "Maamme laulu".


title: Kolera (yhtye)

text: Vuosina 1991–1993 Kolera eli aktiivisinta aikaansa ja keikkaili ympäri Suomen liki sadan keikan vuosivauhdilla. Vuoden 1992 syksyllä julkaistiin kolmas pitkäsoitto "Suolaista ja makeaa". Kappaleet soivat hyvin radiotaajuuksilla ja yhtyeen ”Anna mulle lovee” -niminen suomennos Spencer Davis Groupin ”Gimme some Lovin” -kappaleesta voitti Jukka Virtasen isännöimän "Levyraadin" kesällä 1992.


title: Kolera (yhtye)

text: Kolera julkaisi vuosina 1987–1996 kolme pitkäsoittoa ja 12 singleä, ja oli lisäksi mukana lukuisilla eri kokoelmilla. Sen jälkeen yhtye hiljeni tyystin vuosiksi 1997–2001. Toukokuussa 2010 Kolera julkaisi kokoelmalevyn "Taudinkuva 1987–2010", joka sisältää myös uuden kappaleen ”Päin persettä”.


title: Kolera (yhtye)

text: Nykyään Kolera keikkailee alkuperäisellä kokoonpanollaan.


title: Luettelo Karvisen televisiospesiaaleista

text: Tämä on luettelo Karvisen tv-spesiaaleista. Kaksi ensimmäistä spesiaalia tuottivat Lee Mendelson ja Bill Meléndez, jotka tunnettiin entuudestaan "Tenavat"-animaatioista, ja ne tehtiin Meléndezin studiolla. Myöhemmät spesiaalit tehtiin Phil Romanin perustamalla Film Roman -studiolla. Karvisen ääninäyttelijänä toimi kaikissa spesiaaleissa Lorenzo Music.


text: Here Comes Garfield (Täältä tulee Karvinen) on ensimmäinen Karvinen-spesiaali.


text: Karvinen ja Osku pelästyttelevät naapurin koiraa, ja naapurin mies suuttuu ja soittaa rankkurille. Karvinen juoksee pakoon, mutta Osku jää kiinni. Karvinen saapuu kotiin ja kun hänellä alkaa olla tylsää, hän lähtee pelastamaan Oskua, mutta joutuukin myös itse pidätetyksi. Osku viedään pois, ja rankkurille tulee pikkutyttö valitsemaan kissaa. Tyttö valitsee Karvisen. Kun häkki aukeaa, kissat ja koirat juoksevat tiehensä ja Karvinen ja Osku kotiinsa.


text: Garfield on the Town (Karvinen kaupungilla) on toinen Karvinen-spesiaali. Se voitti Primetime Emmy -palkinnon animaatioiden sarjassa.


text: Karvinen ja Osku olivat tuhonneet lähes koko talon, jonka vuoksi Esko vie Karvisen eläinlääkäriin, mutta Karvinen tipahtaa Eskon auton avoimesta ikkunasta kadulle ja yrittää selviytyä takaisin kotiinsa. Matkalla Karvinen kohtaa Kynsijengin, jotka haluavat Karvisen hengiltä. Karvinen pääsee pakoon syntymä-kotiinsa Mamma Leonin italialais-ravintolaan ja tapaa äitinsä, sukunsa ja isoisänsä. Kynsijengi löytää lopulta piilopaikan ja Karvisen suku päättää taistella Karvisen puolesta. Karvisen isoisä lähettää Karvisen pois ja matkalla Karvinen huomaa Eskon auton ja lähtee perään, mutta kaatuu lampeen. Osku huomaa autossa Karvisen kadulla ja Esko hakee Karvisen takaisin kotiin. Seuraavana päivänä Karvinen luulee nähneensä unta.


text: Garfield in the Rough (Karvinen maastossa) on kolmas Karvinen-spesiaali. Se voitti Primetime Emmy -palkinnon animaatioiden sarjassa.


text: Karvisen, Eskon ja Oskun elämästä ovat kadonneet kaikki värit ja he päättävät lähteä lomalle. Aluksi Karvinen innostuu ideasta, mutta kun Esko sanoo heidän lähtevän telttailemaan, Karvista ei huvita enää. Heidän tullessa leirintäalueelle metsänvartijat sanovat, ettei maastossa ole yhtään petoja. Tilanne kuitenkin muuttuu, kun radion uutislähetyksessä varoitetaan tappajapantterista.


text: Garfield´s Halloween Adventure (Karvisen Halloween-seikkailu) on neljäs Karvinen-spesiaali. Se voitti Primetime Emmy -palkinnon animaatioiden sarjassa.


text: Karvinen kuulee aamulla Binky-klovnin kertovat halloweenista. Hän päättää lähteä keräämään karkkia Oskun kanssa. He löytävät joen rannasta veneen ja päättävät lähteä seilaamaan sillä. Jonkin ajan päästä he löytävät talon, jossa tapahtuu outoja asioita.


text: Garfield in Paradise (Karvinen paratiisissa) on viides Karvinen-spesiaali.


text: Karvinen, Osku ja Esko ovat lähteneet lomalle. He menevät hotelliin, jossa ei ole kunnon uima-allasta. He lähtevät rannalle ja vuokraavat auton hotellin omistajan veljeltä. Kun Karvisella alkaa olla kuuma he ovat lähdössä takaisin hotellille. Sitten maa järisee. Auto käynnistyy itsestään ja lähtee teille tietämättömille. Auto hajoaa pienessä kylässä, jossa on tulivuori. Esko tapaa kylän päällikön, joka kertoo tarinan kylästä. Päällikkö sanoo, että tulivuori on purkautumassa ja se haluaa samanlaisen auton kuin Eskon vuokraama. Autokorjaaja Apina ja Osku alkavat korjata autoa. Kumpikaan ei heti hoksaa miten auto saadaan käyntiin, mutta lopulta Osku keksii, miten auto saadaan toimimaan.


text: Garfield Goes Hollywood (Karvinen menee Hollywoodiin) on kuudes Karvinen-spesiaali.


text: Karvinen, Esko ja Osku ilmoittautuvat "Lemmikinetsintä"-kilpailuun, jossa pääsee finaaliin Hollywoodiin ja voittaa mahtavia palkintoja. He voittavat esityksen paikalliskanavalla ja lähtevät Hollywoodiin Kaliforniaan. Finaalissa voittaja voittaa rahaa, kuuden viikon risteilyn, miljonääri-talon ja kaksi autoa. Karvinen perustaa "Tanssivat Armandot" -esityksen ja he olivat varmoja voitosta, kunnes tuli Desiree, klassinen kissa, joka lauloi oopperaa. Lopulta se voittaa palkinnon ja Karvinen raivostuu. Esko yrittää lohdutella, mutta turhaan. Koska he tulivat toiselle sijalle, saivat he sentään veneen.


text: Garfield´s Babes and Bullets (Karvisen Naiset ja luodit) on seitsemäs Karvinen-spesiaali. Se voitti Primetime Emmy -palkinnon animaatioiden sarjassa.


text: Karvinen löytää komerosta takin ja hatun, jotka näyttävät yksityisetsivän vaatteilta. Hän panee ne päälleen, ja samalla hänen mielikuvitus alkaa laukata: hänestä tulee yksityisetsivä Sam Spayed, joka selvittää Tanja O´Tabbyn puolison kuolemaa. Ensin hän epäilee Tanjaa, mutta alkaa sitten epäillä apulaistansa Kittyä, joka oli O´Tabbyn entinen apulainen. Sitten hän kuitenkin saa selville, että professori O´Phoenix tappoi tämän pistämällä uniläkettä tämän kahviin. Spesiaali oli suurimmaksi osaksi mustavalkoinen.


title: Sätkyukot

text: Sätkyukot on lastenmusiikkiyhtye Fröbelin Palikoiden kolmas albumi. Se julkaistiin vuonna 1994.


title: Brown

text: Brown () on yleinen sukunimi anglosaksisissa maissa. Se on Yhdysvaltain viidenneksi yleisin sukunimi. Tunnettuja Brown.nimisiä ovat muun muassa seuraavat:


title: From Enslavement to Obliteration

text: From Enslavement to Obliteration on grindcore-yhtye Napalm Deathin vuonna 1988 julkaistu toinen albumi.


title: Båstadin kunta

text: Båstadin kunta () on Skånen läänissä sijaitseva Ruotsin kunta. Maakuntajaossa se kuuluu Skåneen ja Hallandiin. Kunnan keskustaajama on Båstad.


title: Båstadin kunta

text: Kunnan maapinta-ala on 217,13 neliökilometriä (1.1.2016) ja asukasluku 14 373 henkeä (31.12.2015).


title: Båstadin kunta

text: Kunta tunnetaan perunan tuottajana sekä rikkaiden kesäasukkaidensa ansiosta. Heinäkuisen tennisviikon aikana niemimaalla vierailee jopa 250 000 henkeä, kun Swedish Open -turnaus pelataan siellä.


title: Båstadin kunta

text: Vuonna 2007 kunnassa oli 105,04 km² peltoa, joten saman ajankohdan maapinta-alaan vertaamalla saadaan peltojen osuudeksi 48,1 prosenttia kunnan maapinta-alasta.


title: Båstadin kunta

text: Båstad sai epäselvät muodolliset kauppalanoikeudet vuonna 1858. Vuonna 1900 Båstadin maalaiskuntaan perustettiin "Båstadin kauppalan" taajaväkinen yhdyskunta ja vuonna 1931 Malenin taajaväkinen yhdyskunta. Koko maalaiskunta muutettiin vuonna 1936 Båstadin kauppalaksi, jolloin taajaväkiset yhdyskunnat lakkautettiin.


title: Båstadin kunta

text:
Vuoden 1952 kuntauudistuksessa muodostettiin seuraavat "suurkunnat":
Näistä Karup sijaitsi Hallandin läänissä. Torekovin taajaväkinen yhdyskunta lakkautettiin uudistuksessa, mutta Båstadin kauppalaan uudistus ei vaikuttanut. Vuonna 1971 muodostettiin Båstadin kunta yhdistämällä kauppala sekä Förslövsholmin ja Västra Bjären maalaiskunnat. Karupin maalaiskunta jaettiin ja Östra Karup liitettiin Hallandin läänistä Kristianstadin lääniin osaksi Båstadin kuntaa.


title: Båstadin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 72 Suomessa syntynyttä, mikä vastasi 0,5 prosenttia kunnan väestöstä.


title: Båstadin kunta

text: Vielä vanhempien vuoden 1984 lopun tietojen mukaan 3,5 prosenttia kunnan asukkaista oli ulkomailla syntyneitä. Tuolloin kunnassa asui 52 Suomessa syntynyttä, mikä vastasi 0,4 prosenttia kunnan väestöstä.


title: Båstadin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 187 006 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 282 000 kruunua.


title: Båstadin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Båstadin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Båstadin kunta

text: Kunnassa on 7 taajamaa, joiden osuus kunnan väestöstä vuoden 2010 lopussa oli 70,5 prosenttia. Taajamien ulkopuolella asui tuolloin 4 206 asukasta. Seuraavassa on lueteltu kunnan alueella sijaitsevat taajamat väkilukuineen:


title: Båstadin kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Vejbystrandin taajamassa on 2 721 asukasta, ja se kuuluu pääosin Ängelholmin kuntaan. Förslövin taajaman nimenä on joskus ollut myös Förslövsholm.


title: Båstadin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Båstadin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Båstadin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Båstadin kunnanvaltuustossa vuodesta 1973 lähtien.


title: Båstadin kunta

text: Vuodesta 2016 alkaen kunta on jaettu seuraaviin piireihin:


title: Båstadin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Båstadin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Markku Nieminen (lentopalloilija)

text: Markku Nieminen (s. 1987) on suomalainen lentopalloilija, joka on pelannut lentopallon SM-liigassa Raision Loimun ja Valkeakosken Isku-Veikkojen joukkueissa. Hän on pelannut pääsarjassa 77 ottelua.


title: Markku Nieminen (lentopalloilija)

text: Nieminen on Raision Loimun oma kasvatti ja pelasi kaudella 2008 liigassa jo kolmannen kautensa. SM-liigapelien lisäksi Nieminen on pelannut ykkössarjaa Loimun farmijoukkue VG-62:ssa. Markku Nieminen on aiemmin pelannut pääsääntöisesti yleispelaajan roolissa, mutta uuden päävalmentajan Ruben Wolochinin ajatuksissa on treenauttaa häntä myös kakkosmieheksi liberon tehtäviin. Kaudella 2007–2008 osa Niemisen ajasta kului Lahdessa Puolustusvoimien Urheilukoulussa, jossa hän astui palvelukseen kesäkuun alkupuolella.


title: Ruben Wolochin

text: Ruben Wolochin on argentiinalainen lentopallovalmentaja, joka valmentaa 2008–2009 kaudella Lentopallon SM-liigassa pelaavaa Raision Loimun joukkuetta.


title: Ruben Wolochin

text: Woloxhin aloitti valmentamisen Suomessa LiigaEurassa, joka pelaa naisten SM-liigassa. LiigaEuraa hän valmensi kaksi kautta vuosina 2005-2007. Hän palasi takaisin miesten valmennukseen kun hän solmi Loimun kanssa 1+1-vuotisen sopimuksen 2007–2008-kaudeksi. Jota hän jatkoi ensimmäisen kautensa jälkeen yksivuotisella sopimuksella. Hän on valmentanut ennen Suomeen tuloaan 2005 kotimaansa lisäksi Espanjassa ja Tanskassa. Suomea Wolochin ei vielä puhu, joten päävalmentaja ohjaa suomalaisia pelaajia englannin kielellä, jota Wolochin puhuu sujuvasti.


title: Ruben Wolochin

text: Wolochin on erittäin aurinkoinen ja positiivinen persoona. Suosittelijana toimineet edelliset seurat ovat kehuneet Wolochinia erittäin vaativaksi valmentajaksi. Hän tulee jatkamaan Loimussa määrätietoista nuorten lahjakkuuksien kehittämistä. Tämä tarkoittaa Loimun liigajoukkueen valmentamisen ohella aamuharjoitusten vetämistä Aurajoen Urheilulukiossa ja Turun Urheiluakatemiassa.


title: Ruben Wolochin

text: Ruben Wolochin on toiminut erilaisissa valmennustehtävissä vuodesta 1992 lähtien. Kotimaassaan hän on valmentanut naisia pääsarjatasolla ja vetänyt junioritoimintaa eri seuroissa. Miesten valmennuksessa Wolochin oli ensimmäisen kerran mukana jo kausina 1992–1994, kun hän toimi Argentiinassa A1-Liigan Club Regatas Santa Fe -joukkueen apuvalmentajana.


title: Ruben Wolochin

text: Miesten päävalmentajana hän toimi ensimmäisen kerran Espanjassa kaudella 2002–2003. Kaudella 2003–2004 hän nosti espanjalaisen Club Voley Guaddan A2-sarjasta maan pääsarjaan, A1:een. Nousun jälkeen Wolochin lähti Tanskaan SK Århusin miesten pääsarjajoukkueen valmentajaksi. Tanskan kaudellaan hän valmensi hopeaa sekä liigassa että cupissa. Tanskasta Wolochin siirtyi Suomeen ja Euraan, jossa hän on valmentanut nyt kahden vuoden ajan tutustuen samalla suomalaisiin ihmisiin, kulttuuriin ja lentopalloiluun.


title: Ruben Wolochin

text: Wolochin on suorittanut Argentiinassa suomalaista korkeakoulututkintoa vastaavat opinnot valmennuksesta ja urheilutieteistä. Lisäksi hän on suorittanut mm. FIVB:n Level 1 –valmentajatutkinnon.


title: Smear Campaign

text: Smear Campaign on grindcore-yhtye Napalm Deathin vuonna 2006 julkaistu albumi. Sanoituksiltaan levy on teema-albumi, joka kritisoi ja kyseenalaistaa uskontoja . Levyn kannessa symboloidaan teemaa monin tavoin: keskellä näkyy kommandopipoon puettu pääkallo, jonka otsassa on kristinuskon iktys-symboli. Kallon oikealla puolella on sirppi, jonka terässä lukee "Freedom is the wage of sin" (suom. "Synnin palkka on vapaus"). Kallon vasemmalla puolella näkyy mielenosoituskylttejä, joissa lukee iskulauseet "You are either with us or against us" sekä "No choice" (suom. "Ei valinnanvapautta"). Kuvan taustana on hautausmaa ja koko kuva on ympyröity patruunavyöllä.


title: Smear Campaign

text: Levy on julkaistu normaalin CD-version lisäksi myös pahvikantisena digipak-versiona, jolla on mukana 2 bonusraitaa.


title: Merien happamoituminen

text: Merien happamoituminen tarkoittaa merien pH-arvon pienenemistä, joka johtuu pääasiassa hiilidioksidin sitoutumisesta meriin ja osittain meriin satavista happosateista. Meret ovat luontaisesti lievästi emäksisiä, sillä meriveden pH on hieman yli 8, mutta korkea ilmakehän hiilidioksidipitoisuus voi laskea merien pH:ta voimakkaasti laajoilla alueilla.


title: Merien happamoituminen

text: Hiilidioksidin luonnollinen imeytyminen meriin lieventää ihmisperäisten hiilidioksidipäästöjen vaikutusta ilmastoon, mutta samalla happamoitumisesta on arvioitu seuraavan vaikutuksia muun muassa merien eliöstöihin, heijastavuuteen ja pilvisyyteen.


title: Merien happamoituminen

text: Ilmakehän kasvaneesta hiilidioksidipitoisuudesta seuraa, että meriveteen imeytyy yhä enemmän hiilidioksidia. Hiilidioksidin (CO) ja veden (HO) reagoidessa syntyvä hiilihappo (HCO) muodostaa edelleen bikarbonaatti- ja karbonaatti-ioneita (CHO ja CO). Reaktiossa vapautuu happamoittavia vetyioneja (H), jotka vähentävät meriveden pH-arvoa. Vetyionit voivat edelleen yhdistyä karbonaatti-ionien (CO) kanssa, mikä vähentää merellisille eliöille tärkeän kalsiumkarbonaatin (CaCO) muodostumista.


title: Merien happamoituminen

text: Merien pintavesien happamuuden on arvioitu lisääntyneen 8,179:stä 8,104:ään (–0,075) aikavälillä 1751–1994. Meriveden odotetaan happamoituvan entisestään 7,949:ään (–0,230) vuoteen 2050 mennessä ja 7,824:ään (–0,355) vuoteen 2100 mennessä. Tämä vastaisi 100–150 % kasvua vetyionipitoisuudessa. Merien happamuuden muutoksista palautuminen kestää tuhansia vuosia.


title: Merien happamoituminen

text: Kaikista ihmisen kahden vuosisadan aikaisista hiilidioksidipäästöistä noin 40 % on imeytynyt meriin ja aiheuttaa happamoitumista. Kun meret happamoituvat, monien ekosysteemin kannalta tärkeiden organismien toiminta vaikeutuu. Tämän seurauksena kaloja, pieneliöitä ja simpukkaeläimiä arvioidaan kuolevan sukupuuttoon. Esimerkkejä ovat korallit ja monien vedenelävien ravinto plankton. Merten happamoituminen vaikuttaa merten pilvisyyteen, heijastavuuteen ja äänen kulkuun vedessä.


title: Merien happamoituminen

text: Merten happamoitumista torjuvat kalkkikiveä muodostavat kalsiumkarbonaatit, joita liukenee mereen luultavasti mikroskooppisten planktoneliöiden pintakerroksen alta. Myös luukalojen on ehdotettu tuottavan kalsiumkarbonaattia.


title: Konferenssi

text:
Konferenssi on tapahtuma, joka on yleensä järjestetty koulutusta, kollegoiden tapaamista tai
valikoidusta liiketoiminta-aiheesta keskustelemista varten.


title: Konferenssi

text: Konferensseilla on yleensä enemmän tai vähemmän tiukasti järjestäjien suunnittelema aikataulu, jonka lomassa konferenssivieraat voivat myös tavata toisiaan. Yleensä mukaan on kutsuttu myös aiheeseen liittyviä puhujia, jotka pitävät luentomuotoisia esityksiä. Tapahtumaan voi liittyä myös paneelikeskustelu. Konferenssin järjestävänä tahona toimii yleensä yhdistys, yritys, julkaisu tai yksityishenkilö.


title: Konferenssi

text: Konferensseja pidetään usein konferenssikeskuksissa tai hotelleissa, joissa on konferenssitiloja. Epäkaupallisia konferensseja järjestetään Suomessa varsin usein yliopistojen yhteydessä tai jopa näiden tiloissa.


title: Konferenssi

text: Näitä kokoontumisia järjestetään ajoittain myös vapaamuotoisemmista aiheista. Esimerkkejä ovat roolipelaajien konferenssi Ropecon ja erinäiset animea käsittelevät konferenssit, joita myös kutsutaan usein ’Coneiksi’.


title: Matti Haupt

text: Carl Gustaf Mattias "Matti" Haupt (8. toukokuuta 1912 Pietari, Venäjä – 11. lokakuuta 1999 Helsinki) oli suomalainen kuvanveistäjä.


title: Matti Haupt

text: Haupt opiskeli vuosina 1928–1932 Suomen Taideyhdistyksen piirustuskoulussa. Tämän jälkeen hän opiskeli Wäinö Aaltosen johdolla vuosina 1932–1933. Haupt muutti opiskelun takia Italiaan, missä hän opiskeli Marino Marinin ja Arturo Martinin johdolla vuosina 1937–1939. Ensimmäisen yksityisnäyttelynsä hän järjesti juuri Italiassa, Roomassa vuonna 1938. Ensimmäistä kertaa hänen teoksiaan oli kuitenkin näytteillä jo vuonna 1932. Matti Haupt palkittiin vuonna 1950 Pro Finlandia -mitalilla.


title: Matti Haupt

text: Hauptin veistos "Flickan med flätor" on Ruotsissa Uddevallan Margretegärdeparkenissa, jonne laivanvarustaja ja telakanomistaja Gustaf Thordén tilasi häneltä veistoksen. Thordénin kuoltua Haupt sai tehtäväkseen myös varustajan muistomerkin, joka valmistui varustamon pääkonttorin (nykyisen kaupungintalon) aulaan.


title: Matti Haupt

text: Haupt on suunnitellut Närpiön kirkon pronssisen sankaripatsaan vuonna 1952.


title: Henri Haaraniemi

text: Henri Haaraniemi (s. 1988) on suomalainen lentopalloilija. Hän pelaa kaudella 2013–2014 Vaasan Kiistossa 1-sarjaa.


title: Henri Haaraniemi

text: Kaudella 2011–2012 hän pelasi Pielaveden Sammossa Lentopallon SM-liigaa.


title: Henri Haaraniemi

text: Pelipaikaltaan Haaraniemi on keskitorjuja.


title: Henri Haaraniemi

text: Haaraniemi aloitti lentopallouransa Seinäjoen Maila-Jussien riveissä juniorina. Lentopallopuolen erkaannuttua Jusseista Haaraniemen seuraksi muuttui Seinäjoki-Lentis. Seinäjoki Lentiksessä hän voitti kaudella 2005 B-ikäisten SM-hopeaa.


title: Henri Haaraniemi

text: Vuonna 2005 Haaraniemi lähti opiskelemaan Kuortaneen urheilulukion lentopallolinjalle. Kuortaneella Haaraniemi pelasi 2-sarjaa ensimmäisen kautensa, ja kaudella 2006 hän pelasi ensimmäistä kertaa 1-sarjassa. Kauden 2006 jälkeen Kuortaneen urheiluopiston joukkue hajosi eripuolelle Suomea ja Haaraniemi alkoi pelata Nurmon Jymyssä 1-sarjaa. Kausi huipentui liigakarsintoihin, joissa Jymy lopulta putosi.


title: Henri Haaraniemi

text: Kauden jälkeen Haaraniemi teki sopimuksen SM-liigajoukkue Raision Loimun kanssa ja pelasi joukkueessa ensimmäisen kautensa Lentopallon SM-liigassa kaudella 2007–2008. Hän voitti Loimussa muun muassa seurajoukkueiden Pohjoismaiden mestaruuden, kun Loimu järjesti kilpailut Raisiossa.


title: Henri Haaraniemi

text: Kaudeksi 2008-2009 Haaraniemi teki sopimuksen Nurmon Jymyn kanssa 1-sarjaan.


title: Henri Haaraniemi

text: Haaraniemi on pelannut vuonna 1988 syntyneiden nuorten maajoukkueessa. Hän valmistui ylioppilaaksi vuonna 2007 Kuortaneen urheilulukiosta. Haaraniemi opiskelee Kuortaneen Urheiluopistossa liikuntaneuvojaksi.


title: Ryūgi

text: "Ryūgi"in kuuluvat usein myös perinteiset japanilaiset käyttäytymismallit ja tavat. Japanilaisissa koulukunnissa "ryūgi"a seurataan tunnontarkasti ja sen rikkominen on paheksuntaa aiheuttavaa, usein rangaistavaakin.


title: Teofylliini

text: Teofylliini (lat. "thea" "tee", kreik. "fyllon" "lehti") on alkaloidi, joka muun muassa rentouttaa keuhkojen lihaskudosta sekä stimuloi sydämen toimintaa. Teofylliini laajentaa keuhkoputkia, minkä vuoksi sitä käytetään muun muassa astman ja keuhkoahtaumataudin hoitoon. Teofylliinia esiintyy mm. kaakaopavuissa ja vähäisiä määriä teepensaan lehdissä.


title: Teofylliini

text: Teofylliini on palamatonta, huoneenlämmössä (20 °C) olomuodoltaan väritöntä, valkoista kiteistä jauhetta. Aineesta käytetään myös nimityksiä "3,7-dihydro-1,3-dimetyyli-1H-puriini-2,6-dioni" ja "1,3-dimetyyliksantiini". Teofylliini on teobromiinin isomeeri.


title: Teofylliini

text: Aikuisilla teofylliini poistuu elimistöstä pääasiassa maksan kautta, jossa aine hajoaa 1,3-dimetyylivirtsahapoksi (CHNO), 1-metyylivirtsahapoksi (CHNO) välituotteena syntyvän 1-metyyliksantiinin (CHNO) kautta sekä 3-metyyliksantiiniksi (CHNO). Alle 15 % teofylliinistä erittyy muuttumattomana virtsaan. Keskosilla ja vastasyntyneillä 50–90 % teofylliinin eliminaatiosta tapahtuu kuitenkin munuaisten kautta.


title: Teofylliini

text: Teofylliinivalmisteiden kauppanimiä ovat Accurbrom, Bilordyl, Bronchorectard, Elixicon, Lasma, Retafyllin, Sabidal, Theo-Dur, Theochram, Xanthium.


title: Ossi Rumpunen

text: Ossi Rumpunen (s. 18. huhtikuuta 1989) on suomalainen lentopalloilija, joka edustaa Mestaruusliigassa kasvattajaseuraansa Raision Loimua. Hän on pelannut SM-liigassa yli sata ottelua. Pelipaikaltaan hän on yleispelaaja tai hakkuri ja pituutta on 187 cm. Keväällä 2015 hänet valittiin ensimmäisen kerran maajoukkuelistalle, kun hänet nimettiin Maailmanliigan 25 pelaajan "isoon listaan". Tämän lisäksi hänet valittiin edustamaan Suomea Bakussa järjestettäviin Euroopan kisoihin.


title: Ossi Rumpunen

text: Rumpunen aloitti uransa Raision Loimun junioreissa hyvin nuorena. Hänen tiensä vei 16-vuotiaana Kuortaneen urheilulukioon opiskelemaan sekä harjoittelemaan nuorten maajoukkueen kanssa. Ennen SM-liigaan siirtymistään hän pelasi Loimun farmijoukkueessa VG-62:ssa 1-sarjaa. Kaudella 2007–2008 hän debytoi SM-liigassa. Samalla kaudella hän voitti seurajoukkueiden Pohjoismaiden mestaruuden ja oli loppuottelussa Loimun parhaimmistoa. Vuonna 2010 Rumpunen saavutti Loimun joukkueessa SM-pronssia.


title: Ossi Rumpunen

text: Rumpunen on pelannut myös Saksan Bundesliigassa mutta palasi kaudeksi 2018–2019 Loimuun.


title: Ossi Rumpunen

text: Ossi on Rumpusen perheen kolmas Loimussa pelannut liigalentopalloilija. Ossin isä Kai Rumpunen pelasi aikanaan hienon uran Loimussa ja isoveli Tomi on pelannut SM-liigaa Loimun lisäksi Salon Piivolleyssa, Hurrikaani-Loimaassa ja Kokkolan Tiikereissä.


title: Eemi Tervaportti

text: Eemi Tervaportti (s. 26. heinäkuuta 1989 Äetsä) on suomalainen lentopalloilija ja Suomen lentopallomaajoukkueen kapteeni. Tervaportti on pelannut urallaan kotimaisen Mestaruusliigan lisäksi Ranskassa, Belgiassa ja Turkissa. Huhtikuussa 2017 hän solmi vuoden mittaisen sopimuksen Puolan pääsarjajoukkue Espadon Szczecinin kanssa.


title: Eemi Tervaportti

text: Vuosina 2012–2015 Tervaportti voitti Knack Roeselaren riveissä Belgian mestaruuden kolme kertaa peräkkäin (2013, 2014, 2015) ja Belgian Cupin kaksi kertaa (2012 ja 2013). Suomen mestaruutta Tervaportti juhli Sun Volleyn riveissä kauden 2009–2010 päätteeksi.


title: Eemi Tervaportti

text: Suomen lentopallomaajoukkueessa Tervaportti teki ensiesiintymisensä kesällä 2010. Tästä kuusi vuotta myöhemmin hänet nostettiin A-maajoukkueen kapteeniksi, kun vuodesta 2012 kapteenina toiminut Antti Siltala jätti maajoukkuekauden välistä. Ennen vuoden 2018 MM-kisoja Tervaportti on pelannut 216 maaottelua.


title: Eemi Tervaportti

text: Vuoden lentopalloilijaksi Tervaportti on valittu vuonna 2013.


title: Eemi Tervaportti

text: Tervaportti aloitti uransa äetsäläisen FC-57:n riveissä juniorina. Joukkueessa hän saavutti useita juniorimitaleja. Hän nousi nuorten maajoukkueeseen 15-vuotiaana. Kaudella 2006–2007 Tervaportti esiintyi Valkeakosken Isku-Veikkojen riveissä lentopallon 1-sarjassa. Hän johti joukkueen liigakarsintoihin ja niiden kautta SM-liiganousuun. Ratkaisevassa nousupelissä Tervaportti pelasi Isku-Veikkojen ykköspassarina hyvillä tehoilla.


title: Eemi Tervaportti

text: Nousukauden jälkeen Tervaportti siirtyi liigajoukkue Raision Loimuun, jossa hän nousi joukkueen ykköspassariksi. Kauden jälkeen Tervaportti valittiin Kalervo Korsimon rahaston stipendin saajaksi. Stipendi jaetaan vuosittain esimerkilliselle nuorelle lentopalloilijalle.


title: Eemi Tervaportti

text: Kaudeksi 2009–2010 Tervaportti siirtyi Sun Volley -nimiseen uuteen oululaiseen liigajoukkueeseen. Kaudesta oululaisjoukkueessa muodostui nuorelle passarille todellinen läpimurtokausi. Tervaportti taisteli passarin peliajasta aluksi tasavertaisen Petteri Parkkisenniemen kanssa mutta tiukka kilpailutilanne kehitti Tervaporttia niin, että pudotuspeleihin mennessä hän oli noussut kiistattomasti ykköspassariksi. Sun Volley voitti yllättäen Suomen-mestaruuden ja kauden keskivaiheilla myös Suomen Cupin.


title: Eemi Tervaportti

text: Menestyksekkään kotimaan kauden jälkeen Tervaportille avautui paikka miesten A-maajoukkueeseen, jossa hän pääsi heti suureen rooliin, kun ykköspassari Mikko Esko pelasi vain puolet maajoukkuekaudesta ja pitkäaikainen kakkospassari Simo-Pekka Olli oli loukkaantumisen vuoksi sivussa. Tervaportti kehittyi huimasti maajoukkuekesän aikana, mihin sisältyivät muun muassa EM-karsinnat ja Maailmanliiga, ja johdatti Suomen voittoon niin olympiavoittaja Yhdysvalloista kuin myös lajin suurmaa Venäjästä.


title: Eemi Tervaportti

text: Tervaportti siirtyi Suomen mestaruus -kauden jälkeen ammattilaiseksi Ranskan Pro B -liigaan, missä hän esiityi Avignonin joukkueen riveissä. Ykköspassarina hän pelasi jälleen loistokauden ja johdatti joukkueen Pro B -liigan finaaleihin. Nousu ylempään sarjaan ja B-liigan mestaruus jäi kuitenkin pisteen päähän, kun joukkue hävisi ratkaisevan finaaliottelun viidennessä erässä pistein 22–20.


title: Eemi Tervaportti

text: Kaudeksi 2011–2012 Tervaportti siirtyi Ranskan Pro A -liigassa pelaavaan Ajaccioon. Seura sijoittui liigassa tyvipäähän. Tervaportti onnistui kuitenkin ylläpitämään otteillaan seurojen kiinnostuksen häneen ja solmi kauden jälkeen sopimuksen Belgian liigan kärkijoukkueen Knack Roeselaren kanssa.


title: Eemi Tervaportti

text: Kaudella 2012–2013 Tervaportti voitti Belgiassa tuplan eli cupmestaruuden ja liigamestaruuden. Liigafinaaleissa Knack Roeselare kaatoi maan lentopallokenttiä pitkään hallinneen Noliko Maaseikin suoraan 3–0. Tervaportti pääsi pelaamaan uransa ensimmäiset pelit Mestarien liigassa. Kaudella 2013–2014 Roeselare uusi Belgian liigan mestaruutensa. Kauden 2014–2015 aluksi Roeselare voitti Belgian Supercupin ja lopuksi kolmannen perättäisen liigamestaruuden.


title: Eemi Tervaportti

text: Tervaportti solmi kaudeksi 2015–2016 uransa toistaiseksi rahakkaimman sopimuksen Turkin mestarijoukkue Galatasaray FXTCR:n kanssa. Joukkue päätyi lopulta Turkin pääsarjassa kuudenneksi. Kausi oli suomalaiselle varsin vaihderikas. "Kauden aikana oli jonkin verran sekä ylä- että alamäkiä. Asioita tehtiin paljon eri tavalla aikaisempiin kausiin verrattuna", Tervaportti tiivisti Lentopalloliiton tiedotteessa muutama viikko kauden päättymisen jälkeen.


title: Eemi Tervaportti

text: Tervaportti palasi takaisin Ranskaan kaudeksi 2016–2017, kun hän solmi Poitiersin kanssa yksivuotisen sopimuksen. Poitiersin valmentaja Brice Donat ylisti uuden suomalaispassarinsa kuuluvan maailman 15 parhaimman passarin joukkoon la Nou-velle Republidue -verkkolehdessä. Joukkue sijoittui runkosarjassa kahdeksanneksi ja hävisi pudotuspelien ensimmäisellä kierroksella runkosarjan voittajalle.


title: Eemi Tervaportti

text: Tervaportin isoisä Arto Kari on toiminut Suomen Lentopalloliiton toimitusjohtajana ja isä Jarmo Tervaportti Lentopalloliiton liittovaltuuston puheenjohtajana.


title: Eemi Tervaportti

text: Tervaportti kuului oman ikäkausimaajoukkueen vakiopelaajiin vuosien ajan. Suomen miesten maajoukkueessa hän teki debyytin kesällä 2010 maailmanliigassa. Koska joukkueen ykköspassari Mikko Esko ei pelannut kesän Maailmanliigassa, muut suomalaispassarit saivat paljon vastuuta. Heistä Tervaportti nousi ykköspassariksi ja johti Suomen peliä voitokkaissa otteluissa muun muassa vuoden 2008 olympiavoittaja Yhdysvaltoja vastaan.


title: Eemi Tervaportti

text: Kesällä 2012 Tervaportti loukkaantui maailmanliigan ottelussa vakavasti. Passari törmäsi libero Pasi Hyvärisen kanssa sellaisin seuraamuksin, että hänet kuljetettiin vauhdilla paikallisen sairaalan ensiapuun. Pahasta niskavammastaan Tervaportti selvisi lopulta viiden viikon levolla ja niskatuella.


title: Eemi Tervaportti

text: Vuosien 2012–2014 aikana Tervaportti oli miesten maajoukkueessa pääasiassa kakkospassarin roolissa vaikka hän oli esiintynyt hyvin ammattilaiskentillä. Päävastuun pelinrakentelusta kantoi kokenut Mikko Esko. Vuoden 2014 aikana pelatuissa kevään EM-karsinnoissa ja etenkin syksyn MM-kisoissa Tervaportti kuitenkin nousi haastamaan ensimmäistä kertaa Eskoa ykköspelinrakentajan vastuusta ja nousi MM-kisojen aikana joukkueen ykköspassariksi. Suomi sijoittui MM-kisoissa yhdeksänneksi. EM-kisoissa 2015 Tervaportti oli selkeä Suomen ykköspassari, kun Mikko Esko jätti maajoukkuetehtävät edellisvuoden MM-kisojen päätteeksi. Kesällä 2016 Tervaportti nousi A-maajoukkueen kapteeniksi, kun vuodesta 2012 kapteenina toiminut Antti Siltala jätti maajoukkuepelit väliin.


title: Emil Luukkonen

text: Emil Luukkonen (9. maaliskuuta 1888 Viipuri – 14. marraskuuta 1952) oli suomalainen teatterinjohtaja, joka vuoden 1918 sisällissodan aikana toimi Iisalmen punakaartin päällikkönä.


title: Emil Luukkonen

text: Viipurista kotoisin ollut Luukkonen työskenteli Iisalmen Työväen Näyttämön johtajana vuodesta 1914 lähtien ja oli myös Iisalmen työväenyhdistyksen johtohahmoja. Marraskuun 1917 yleislakon aikana hän kuului Iisalmen työväenneuvoston johtokuntaan. Iisalmen punakaarti muodostui jo pari viikkoa ennen lakkoa Luukkosen, seppä Juho Pirttiahon ja osuuskauppias Heikki Rytkösen ympärille, ja hänet valittiin sen päälliköksi. Sisällissodan aikana Luukkonen ei osallistunut taisteluihin, mutta häntä epäiltiin muun muassa osallisuudesta Iisalmen rautatieasemalla 18. tammikuuta 1918 tapahtuneeseen aseryöstöön, jossa vietiin Kajaanin suojeluskunnalle tarkoitettuja aseita.


title: Emil Luukkonen

text: Sisällissodan jälkeen Luukkonen jatkoi teatteriuraansa ja esiintyi myös vuoden 1948 elokuvassa "Ihmiset suviyössä", jossa hän näytteli Kortsanin isäntää. Vuonna 1948 Luukkonen palkittiin Pro Finlandia -mitalilla.


title: Paini kesäolympialaisissa 1920

text: 1920 kesäolympialaisten painissa kilpailtiin viidessä sarjassa sekä kreikkalais-roomalaisessa että vapaapainissa.


title: Celia Rees

text: Celia Rees (s. 1949) on englantilainen kirjailija. Suomessa hänen kirjoistaan tunnetaan muun muassa "Noitalapsi" ja sen jatko-osasta "Näkijä" sekä "Merirosvoja!". Celia Rees on opiskellut Warwickin yliopistossa historiaa ja toiminut pitkään opettajana.


title: Celia Rees

text: Teos kertoo Mary-nimisestä tytöstä, joka lähtee Englannista pakoon noidaksi syytettynä. Hän saapuu Yhdysvaltoihin puritaanien joukossa, ja jää heidän luokseen asumaan. Lopulta häntä syytetään noidaksi jälleen ja hän joutuu pakenemaan kylästä.


title: Celia Rees

text: Teos sijoittuu nykyaikaan. Se kertoo Maryn jälkeläisestä, joka näkee näkyjä esiäidistään Marysta. Tarina sijoittuu vuoroin nykyaikaan, vuoroin Maryn aikaan, ja se kertoo Maryn sopeutumisesta elämään intiaanien kanssa ja siitä mitä hänelle sittemmin tapahtui.


title: Celia Rees

text: Teos sijoittuu 1700-luvulle. Se kertoo Nancy Kingtonin elämästä. Se alkaa lapsuudesta, jolloin hänen isänsä oli sokerikauppias Bristolissa ja hän leikki majatalon pojan Williamin kanssa. Tarina jatkuu, William lähetetään merille ja Nancy saa äitipuolen, joka tahtoo tehdä villistä poikatytöstä hienon naisen. Ja vuosien kuluttua Nancyn isä kuolee ja tytär lähetetään sokerifarmille kauas kotoa. Siellä hän saa todeta orjien julman kohtelun, ja pakenee lopulta farmilta mukanaan Minerva, entinen orjansa. He liittyvät merirosvoihin ja kokevat huimia seikkailuja yhdessä.


title: ZB vz. 37

text: ZB vz. 37, tehdasnimikkeeltään ZB-53 on tšekkoslovakialainen ilmajäähdytteinen, kaasumäntätoiminen raskas konekivääri. "Československá zbrojovka Brno"n valmistama, Václav Holekin suunnittelema konekivääri valittiin vuonna 1937 Tšekkoslovakian armeijan raskaaksi konekivääriksi. Sitä käytettiin sekä jalkaväen tukiaseena että panssarivaunuaseena.


title: ZB vz. 37

text: Konekivääriä valmistettiin Tšekkoslovakian asevoimille noin 6 000 kappaletta ja vientiin Iraniin, Jugoslaviaan, Kiinaan, Romaniaan ja Yhdistyneeseen kuningaskuntaan noin 12 000 kappaletta.


title: ZB vz. 37

text: Yhdistyneessä kuningaskunnassa B.S.A. valmisti asetta lisenssillä panssarivaunuaseeksi vuodesta 1939 Besa-nimellä. Niitä valmistettiin toisen maailmansodan aikana kaikkiaan 59 322 kappaletta.


title: ZB vz. 37

text: Saksan miehitettyään Tšekkoslovakian, konekivääri otettiin saksalaisjoukkojen käyttöön nimikkeellä MG-37(t) ja sen valmistus jatkui vuoteen 1942.


title: Japanin kommunistinen puolue

text: Japanin kommunistinen puolue () on japanilainen poliittinen puolue. Se on perustettu 15. heinäkuuta 1922 ja sen puheenjohtaja on Kazuo Shii. Sen pääkonttori sijaitsee Tokiossa Shibuyan erillisalueella.


title: Japanin kommunistinen puolue

text: Puolue kannattaa asteittaista luopumista kapitalismista ja sosialismiin, demokratiaan ja rauhaan perustuvan yhteiskunnan rakentamista. Puolue vastustaa militarismia ja Japanin sotilaallista yhteistyötä Yhdysvaltojen kanssa, jonka se näkee Japanin itsemääräämisoikeutta rajoittavana. Tavoitteidensa saavuttamiseksi kommunistinen puolue haluaa toimia "demokraattisen muutoksen kautta kapitalistisessa ympäristössä". Puolue haluaa muuttaa Japanin talouspolitiikan, joka sen mielestä suosii suuryrityksiä kansalaisten kustannuksella. Kommunistinen puolue vastustaa lisäksi Japanin perustuslain sodan kieltävän pykälän muuttamista.


title: Japanin kommunistinen puolue

text: Japanin kommunistinen puolue on yksi suurimmista ei-vallassaolevista kommunistisista puolueista maailmassa. Sillä on noin 400 000 jäsentä 24 000 osastossa. Toisin kuin kommunistiset puolueet Euroopassa ja muualla maailmassa puolue ei ole kärsinyt sisäistä kriisiä Neuvostoliiton romahtamisen jälkeen, eikä se ole radikaalisti muuttanut perustavoitteitaan. Vuoden 2014 vaaleissa puolue sai 11,37 prosenttia äänistä (noin 6,06 miljoonaa ääntä) ja 21 paikkaa Japanin alahuoneeseen. Puolue enemmän kuin kaksinkertaisti paikkamääränsä, ja tämä oli vuoden 1996 jälkeen ensimmäinen merkittävä vaalivoitto puolueelle.


title: The Best of Judas Priest

text: The Best Of Judas Priest on Judas Priestin kokoelma-albumi vuodelta 1978. Sen julkaisi yhtyeen vanha levy-yhtiö ja se sisältää kappaleita yhtyeen kahdelta ensimmäiseltä albumilta sekä varhaisen version kappaleesta "Diamonds And Rust".


title: The Best of Judas Priest

text: A-puoli:


title: The Best of Judas Priest

text: B-puoli:


title: Silta salaiseen maahan

text: Silta salaiseen maahan () on yhdysvaltalaisen Katherine Patersonin kirjoittama nuortenkirja. Englanninkielinen alkuteos julkaistiin 1977 ja suomennos kaksi vuotta myöhemmin WSOY:n kustantamana. Kirjan suomensi Leila Ojasen johtama Tampereen kieli-instituutin 2. kurssin työryhmä.


title: Silta salaiseen maahan

text: "Silta salaiseen maahan" sai vuonna 1978 Amerikan kirjastoseuran jakaman Newbery-mitalin, joka myönnetään vuosittain parhaalle amerikkalaiselle nuortenromaanille.


title: Silta salaiseen maahan

text: Kirjan tapahtumat sijoittuvat Yhdysvaltoihin Virginian syrjäseudulle. Päähenkilöt ovat nuoria, ja kirjassa kuvataan heidän suhteitaan perheeseensä ja koulutovereihinsa. Kirjan idea syntyi Patersonin David-pojan parhaan ystävän kuoltua kahdeksanvuotiaana.


title: Silta salaiseen maahan

text: Kirjan pohjalta on tehty kaksi elokuvaa. Ensimmäinen, vuonna 1985 ilmestynyt televisioelokuva, ei ollut erityisen uskollinen sovitus eikä Paterson ollut osallisena sen työstämisessä. Vuonna 2007 sen sijaan ilmestyi Walden Median tuottama teatterielokuva, sekin nimeltään "Silta salaiseen maahan", jossa tuottajana ja toisena käsikirjoittaja toimi kirjailijan poika David L. Paterson – sama jonka lapsuusystävän kuolemasta kirja sai alkunsa.


title: Silta salaiseen maahan

text: Jess Aarons on kymmenvuotias poika, joka elää pienellä maatilalla vanhempiensa ja neljän siskonsa kanssa. Perhe on melko köyhä, vaikka isä käykin töissä kaupungissa. Kesälomalla Jess harjoittelee kotipihassa juoksua ollakseen seuraavana lukuvuonna koulun nopein juoksija. Syksyllä Jessin naapuriin muuttaa Burken perhe. Heidän tyttärensä Leslie herättää heti huomiota erikoisella pukeutumisellaan ja harrastuksillaan. Jess ei pidä siitä, että uusi naapuri koettaa koulussa lyöttäytyä hänen seuraansa, kun pojat valmistautuvat juoksukilpailuun. Leslie pääsee kuitenkin kilpailuun mukaan ja voittaa sen. Tytölle häviäminen on niin noloa, että juoksukilpailut loppuvat siihen. Myös Jess on harmissaan häviöstään, mutta tutustuttuaan paremmin Leslieen heistä tulee parhaat ystävykset.


title: Silta salaiseen maahan

text: Leslien vanhemmat ovat kirjailijoita, ja heidän kotonaan luetaan paljon. Leslie tuntee monia mielikuvituksellisia tarinoita, ja hän keksii Jessin ja Leslien oman salaisen valtakunnan, Terabithian. Seikkaillessaan Leslien kanssa Terabithiassa Jess oppii paljon asioita, joista hänelle on hyötyä arkielämässä. Hän oppii kohtaamaan vaikeat asiat ja selviytymään niistä. Myöhemmin Leslie kuitenkin kuolee pudottuaan köyden katkettua jokeen.


title: Japanin sotarikokset

text: Japanin sotarikoksilla tarkoitetaan keisarillisen Japanin armeijan tekemiä rikoksia ajanjaksolla, joka ulottuu 1800-luvun loppupuolelta toisen maailmansodan päättymiseen. Japanilaisia sotilashenkilöitä on tuomittu siviilien ja sotavankien ihmisoikeuksien loukkaamisista etenkin vuosien 1937–1945 Kiinan-Japanin sodan aikana sekä toisen maailmansodan taisteluissa Aasiassa ja Tyynellämerellä vuosina 1941–1945.


title: Japanin sotarikokset

text: Kiinan-Japanin sodan verisin yksittäinen tapahtuma oli Nanjingin verilöyly, jossa surmattiin arviolta 300 000 ihmistä. 1940-luvun alussa sotilaallinen tutkimusryhmä nimeltä yksikkö 731 aloitti kiinalaisväestöllä tehdyt kokeet, joissa selvitettiin muun muassa erilaisten aseiden, bakteerien ja äärilämpötilojen vaikutuksia ihmisiin. Nanjingiin levitettiin sekä 1941 että 1942 tappavia bakteereja, ja julmuuksista tuli osa japanilaisten joukkojen arkipäiväistä toimintaa.


title: Japanin sotarikokset

text: Koreassa sotarikosten lasketaan alkaneen vuoden 1910 tapahtumista, kun Japani valloitti niemimaan. Rikoksiin kuului ihmiskokeita sotavangeilla, kemiallisten ja biologisten aseiden käyttöä, raiskauksia ja valloitettujen alueiden naisten pakottamista prostituutioon, niin sanotuiksi lohtunaisiksi.


title: Japanin sotarikokset

text: Manilan verilöylyssä helmikuussa 1945 japanilaiset surmasivat yli satatuhatta filippiiniläistä.


title: Japanin sotarikokset

text: Japani ei ollut allekirjoittanut Geneven sopimuksia vuodelta 1864, mutta monet toisen maailmansodan tapahtumat olivat rikoksia muidenkin säännösten mukaan. Sodan päätyttyä Tokiossa toimi Tokion kansainvälinen sotarikostuomioistuin vuosina 1946–1948. Syytettyinä oli 20 000 entistä sotilas- ja siviilijohtajaa. B- ja C-luokan rikoksista eli tavallisista sotarikoksista ja rikoksista ihmisyyttä vastaan syytettiin yli 5000 japanilaista. Heistä 900 teloitettiin, ja monet tuomittiin eri pituisiin vankeusrangaistuksiin. Teloitettujen joukossa olivat Filippiinien invaasiosta vastannut kenraali Masaharu Homma sekä Singaporen ja Malakan niemimaan hyökkäyksistä vastannut Tomoyuki Yamashita. Tokion pääoikeudenkäynnissä syytettiin 28 henkilöä A-luokan rikoksista eli rikoksista rauhaa vastaan. Heistä kaikki todettiin syyllisiksi lukuun ottamatta kahta jotka olivat kuolleet oikeudenkäynnin aikana ja yhtä, joka vapautettiin mielenvikaiseksi todettuna. Seitsemän, mukaan luettuna pääministeri Hideki Tōjō tuomittiin kuolemaan ja teloitettiin.


title: Japanin sotarikokset

text: Japanilaisen tulkinnan mukaan rauhansopimuksessa vaadittiin sotaan syyllisten tuomioita ja teloituksia, vaikka he eivät olisi rikollisia Japanin lain mukaan.


title: Japanin sotarikokset

text: Sotarikokset ja niiden käsittely hiertävät edelleen Japanin ja sen naapurimaiden välejä. Viime vuosina on protestoitu muun muassa japanilaiskoulujen uusia historian oppikirjoja, koska ne eivät mainitse monia japanilaisten tekemiä sotarikoksia, sekä entisen pääministerin Jun'ichirō Koizumin tapaa vierailla sodassa menehtyneiden muistomerkillä, Yasukunissa, jossa sankarivainajien joukossa on tuhatkunta sotarikollista.


title: Wiener Zeitung

text: Wiener Zeitung on Itävallan pääkaupungissa Wienissä julkaistava päivittäinen sanomalehti. Se perustettiin vuonna 1703 nimellä "Wiennerisches Diarium". Lehden ensimmäinen numero ilmestyi 8. elokuuta vuonna 1703, mikä tekee siitä maailman vanhimman edelleen julkaistavan sanomalehden. Nykyistä nimeään se on kantanut vuodesta 1780 asti.


title: Wiener Zeitung

text: Vuonna 1857 Wiener Zeitungin omistajaksi tuli Itävallan hallitus, vaikkakin lehti oli toiminut hallituksen virallisena äänitorvena jo vuodesta 1812 lähtien. Lehteä painoi vuoteen 1997 asti Itävallan valtio-omisteinen painoyritys. Sanomalehti yksityistettiin vuonna 1998, mutta hallitus toimii edelleen sen julkaisijana ja lehdessä julkaistaan hallituksen virallisia tiedotuksia. Lehti ilmestyy broadsheet-koossa.


title: Kristillinen mystiikka

text: Kristillinen mystiikka on kirkoissa, luostareissa, seurakunnissa tai itsenäisesti harjoitettua uskonnollista toimintaa, jossa henkilö pyrkii suoraan yhteyteen Jumalan kanssa. Kristillisessä mystiikassa on lukuisia yhteneviä piirteitä muiden uskontojen mystiikkojen kanssa ja tämän vuoksi sitä on pidetty merkittävänä ekumenian ja uskontodialogin välineenä.


title: Kristillinen mystiikka

text: Mystiikka liittyy uskon tai hengellisyyden kehittymiseen. Kristillinen mystiikka voidaan nähdä rukoilemisen kehittämisenä, sillä rukoilu on sen keskeinen työväline. Mystiikka voidaan määritellä myös Jumalan rakastamiseksi ja tämän vuoksi osa naismystikoista on jopa nimittänyt Kristusta aviopuolisokseen. Mystinen tieto on kristillisessä perinteessä Pyhän Hengen lahjaa, ja sitä saadaan rakkauden kautta. Kuuluisia ovat myös mystiset kokemukset, joissa uskova kokee erityistä läheisyyttä Jumalan kanssa. Jumala koetaan usein ekstaasissa eli hurmostilassa. Mystikot puhuvat ”Jumalassa rukoilemisesta” tai ”Jumalaan uppoamisesta”. Heidän mukaansa ekstaasissa Pyhän Hengen vuodattama tieto sytyttää ihmiseen rakastavan liekin.


title: Kristillinen mystiikka

text: Kristillisessä mystiikassa voidaan tehdä ero opilliseen ja kokemukselliseen mystiikkaan, jotka ovat selvästi vaikuttaneet toisiinsa. Opillinen mystiikka käytti keskiajalla läntisessä kirkossa kielenään latinaa, ja siinä pyritään luomaan teoreettinen esitys kristillisen kasvun tiestä. Kokemuksellisen mystiikka taas käytti kielinään kansankieliä ja suuntasi huomionsa erityisesti mystisten kokemusten kuvaamiseen. Kristillistä mystiikkaa voidaan erotella myös sen mukaan kohdistuuko huomio siinä Jumalaan Luojana, Kristuksena vai Pyhänä Henkenä.


title: Kristillinen mystiikka

text: Kristillinen mystiikka sai antiikissa vaikutteita erityisesti kreikkalaisesta filosofiasta ja juutalaisuudesta, mutta myös antiikin mysteeriuskonnoista. Platonin, Aristoteleen, stoalaisten ja uusplatonismin vaikutus on selvästi havaittavissa, mutta keskeinen vaikuttaja on myös juutalainen mystikko Filon Aleksandrialainen.


title: Kristillinen mystiikka

text: Ensimmäisillä vuosisadoilla kristinuskon syntymän jälkeen lukuisilla kristityillä esiintyy mystisiä kokemuksia. Tällaisena voidaan pitää esimerkiksi Apostolien teoissa () kuvattua Paavali Tarsolaisen kokemusta, jossa hän kuulee Kristuksen puhuvan hänelle sokaisevasta valosta. Merkittäviä uskonnollisia kokemuksia esiintyi myös kristillisillä marttyyreillä (esim. Perpetua) ja askeeteilla (esim. Antonios Suuri (251–356), Pakomios (n.296–346) ja Pyhä Makrina (n.327–379). Askeeteille eläminen usein yksin karussa autiomaassa ja siellä kiusausten ja tylsistymisen voittaminen olivat valmistautumista Jumalan kohtaamiseen. Jo varhain kristittyjen keskuudessa syntyi myös ns. "imitatio Christi" -teologia, eli näkemys, että kristityn tulee elää samalla tavoin kuin Jeesus oli elänyt, joskus jopa ns. stigmatisaatioihin asti.